text:
मुख्य पृष्ठ सभटा टैग Lockdown
Tag: Lockdown
बिहार: लॉकडाउन मे आइ सं भेटत राहत, बस कें परिचालन शुरू
बिहार मे लॉकडाउन मे आइ सं भेटत राहत। प्रदेश सरकार शर्त कें संगे बस परिचालन शुरू करबाक आदेश जारी क' देने अछि। मुख्य सचिवक अध्यक्षता मे सोमदिन कें भेल क्राइसिस मैनेजमेंट ग्रुपक बैठक मे लेल गेल निर्णय कें अनुसार परिवहन विभाग सार्वजनिक परिवहन व्यवस्था कें सुचारू रूप सं लागू करबाक लेल सभ' डीएम, एसएसपी आ एसपी कें निर्देश देने छल।
बिहारक ‘द माउंटेन मैन’ नाम सं विख्यात दशरथ मांझी कें परिवार...
बिहार कें 'द माउंटेन मैन' नाम सं विख्यात आ गया निवासी दशरथ मांझी कें परिवार कोरोना लॉकडाउन आ बच्चीक एक्सीडेंटक कारण सं कर्ज मे डूबि गेल अछि। अहि कारण सं हुनक परिवार आब सरकार सं मदद केर गुहार लगा रहल अछि।
10 सं 16 जुलाई धरि पटना फेर लॉक; पूर्णिया, नवादा, बक्सर,...
बिहार मे अनलाॅक डाउन कें बाद सं काेराेनाक लगातार बढ़ैत मामला क' देखैत पटना समेत 6 जिला मे फेर सं लाॅकडाउन लागू क' देल गेल अछि। पटना आ पूर्णिया मे 10 सं 16 जुलाई, नवादा आ बक्सर मे 10 सं 12 जुलाई, भागलपुर मे 9 सं 16 जुलाई आ किशनगंज मे 9 जुलाई धरि पाबंदि लगाओल गेल अछि। लाॅकडाउनक ई फैसला अहि जिला कें डीएम अपन-अपन स्तर सं लेलनि अछि। अहिकें बिहार मे बुधदिनक काेराेना ब्लास्ट सं जोइर कें देखल जा रहल अछि।
बिहार कें डीजीपी गुप्तेश्वर पांडेय खा रहला नून-रोटी, पीस रहल छथि...
बिहार कें डीजीपी कें नून-रोटी खेबाक आ चक्की पिसबाक बात सं कहीं अहाँ चकरा त' नै गेनाउ। अहि सं पहिने जे एकर कोनो दूसर संदर्भ निकलय, हम अतय स्थिति स्पष्ट क' द' रहल छी। बिहार पुलिस कें मुखिया गुप्तेश्वर पांडेय रैबदिन कें राइत पश्चिम चंपारण पहुंचल छला। भोर मे बेतिया मे ओ वरीय पुलिस अधिकारि कें संग बैठक केलनि। कानून व्यवस्था क' दुरुस्त करबाक लेल जरूरी निर्देश देलनि।
अनलॉक 2: बिहार मे सेहो स्कूल-कॉलेज 31 जुलाई तक बंद, कंटेनमेंट...
केंद्र सरकारक तरफ सं अनलॉक 2 क' ल' गाइडलाइन जारी क' देल गेल अछि , जाहि अनुसार स्कूल-कॉलेज समेत सिनेमाहॉल, जिम 31 जुलाई तक बंद रहत। बिहार सरकार शुरू सं केंद्र सरकार कें द्वारा जारी गाइडलाइन क' राज्य मे लागू करैत आबि रहल अछि, अहिलेल आब मानल जा रहल अछि जे अनलॉक 2 कें सेहो सूबे मे कड़ाइ सं पालन कयल जायत।
Corona Virus Bihar: बिहार मे कोरोना क’ ल’ बड़का खबर, आइ...
बिहार मे बाहर सं आबय वला कोरोना संक्रमण कें संदिग्ध कें रखाय लेल बनाओल गेल क्वारंटाइन सेंटर सोमदिन सं बंद क' देल जायत। एकरा लेल आपदा प्रबंधन विभाग 31 मई क' आदेश जारी केने छल। अखन राज्य कें 534 प्रखंड मे 15 हजार सं अधिक क्वारंटाइन सेंटर 29 अप्रैल सं चैल रहल अछि।
बिहार मे भेल चमत्कार, फर्श पर देखल गेला भगवान शंकर, उमड़ल...
नगर थाना क्षेत्र अंतर्गत सोहनीपट्टी मे मंगलदिन साझ मे अफरा-तफरी मइच गेल, जखन मोहल्लाक एकटा घर मे भगवान शंकर केर आकृति उभारबाक बात सामने आयल। कहल जा रहल अछि जे घर कें फर्श पर अचानक भगवान शंकर कें आकृति उभरल।
दुनियाक पहिल कोरोना मुक्त देश बनल न्यूजीलैंड, एकर खुशी मे पीएम...
पूरा दुनिया कोरोना वायरस कें महामारी सं जूझ रहल अछि. अमेरिका जेहन महाशक्ति सेहो बेकाबू होयत जा रहल हालात क' संभाल नै पाबि रहल अछि. दुनियाभर कें वैज्ञानिक कोरोना कें संक्रमण क' रोबाक तरकीब आ एकर दवा खोजय मे जुटल अछि. अहि बीच न्यूजीलैंड सं एकटा शुभ समाचार आयल अछि.
बिहार पुलिस कें ADG कहलनि- प्रवासि सब कें आगमन सं बढ़त...
बिहार पुलिस कें एडीजी (लॉ एंड ऑर्डर) अमित कुमार सूबे कें सभ' जिलाक पुलिस कप्तान क' खत लिखलनि, जाहिमे ओ आशंका जातोलानि जे प्रवासी मजदूर कें वापस आबय सं बिहार मे अपराध बैढ़ सकेत अछि.
ई केहन अंधविश्वाउस: बिहार कें एकटा गांव मे लड्डू आ लौंग...
कोरोना महामारी कें बढ़ैत कहर सं बिहार सहित पूरा देश परेशान अछि। आब ई महामारीक डर कें बीच अंधविश्वाास सेहो घुसल अछि। अहि अंधविश्वाेस मे बिहार कें गोपालगंज जिलाक हथुआ स्थित एकटा गांव मे महिला सब कोरोना मायाक पूजा-अर्चना करय लागलि ।
पटना केर महावीर मंदिर मे बजरंग बली कें दर्शन लेल करय...
केंद्रीय गृह मंत्रालय कें गाइडलाइंस कें मुताबिक बिहार कें लगभग 4500 धार्मिक स्थल 8 जून सं फेर शुरू होयत. 8 जून कें जखन धार्मिक स्थल खुलत त' भक्त कें बीच सामाजिक दूरी कें नियम केर कोन तरीका सं पालन कराओल जाय, एकरा ल' अखन तैयारी शुरू को देल गेल अछि.
बिहार मे ट्रेन आ विमान सेवा शुरू भेला बाद,आब बस चलेबाक...
ट्रेन आ हवाई सेवा शुरू भेलाक बाद आब बिहार सरकार जल्दी सं बस सेवा सेहो शुरु करबाक तैयारी को रहल अछि.
Lockdown 4.0: गृह मंत्रालय जारी केलनि गाइडलाइंस, डीटेल देखू
लॉकडाउन 31 मई तक जारी रहत। अहि दौरान घरेलू मेडिकल सर्विसेज आ घरेलू एयर एंबुलेंस सेवा कें छोड़ि सबटा घरेलू आ...
Rs 20 Lakh Crore Package: TDS रेट मे 25% कटौती; Income...
वित्त मंत्री निर्मला सीतारमण TDC और TCS कें ल’ बड़का ऐलान केलनि अछि। ओ कहलनि जे 31 मार्च, 2020 तक नॉन-सैलरीड पेमेंट कें छोड़ि बाकी सब तरहक पेमेंट पर TDS/TCS रेट...
बिहार आयल मजदूर सभकेँ गमछा-लुंगी-मच्छरदानी सङ्ग भेटत चाकरी
लॉकडाउन मे फंसल मजदूर जखन 40 दिनक लंबा इंतजार कें बाद अपन घर पहुंच रहल अछि, त’ हुनकर मेहमान जेना स्वागत कएल जा रहल अछि।
12Page 1 of 2


c: text/html

text:
विश्वविख्यात रुसी लेखक मक्सिम गोर्की कहैत छथि कि "साहित्यक लक्ष्य यैह अछि जे ओ अपना-आप कें बुझबा मे लोकक मदति करय, लोकक आत्मविश्वास बढ़बय, समाजक नीक-बजाय देखय-देखाबय, लोकक ह्रदय मे लाज, आक्रोश आ साहसक भावना संचारित करय"। हमरालोकनिक मैथिल समाजक इतिहास बतबैत अछि कि सामान्य मैथिल, मिथिला-मैथिली सँ आरंभहि सँ अलग-थलग रहल अछि। अपन हक जनितो सभ दिन सँ सत्ताधारी वर्गक उपेक्षा सहैत रहल अछि। मैथिलीक नव्यतम पीढ़ीक उदीयमान लेखक नवलश्री पंकज प्रत्येक मैथिल कें संबोधित करैत अपन रचनाक मादे किछु ज़रूरी बात सभ कहबाक प्रयत्न कयने छथि, सेहो अपन आरम्भिके रचनाकाल लगभग २०१२-२०१३ सँ। एहि अपेक्षाक संग एकरा आइ एहिठाम प्रस्तुत कयल जा रहल अछि, जे वर्चुअल स्पेसक एक-एक मैथिल अति सरल ओ सहज भाषा मे लिखल एहि रचना सभ सँ किछु प्रेरणा लेतथि, जाहि सँ मिथिला-मैथिलीक लेल होम' बला आंदोलन सभ आर बेसी गति सँ आगाँ बढ़ि सकत।
दू टा कविता :
१). माय मैथिली छथि आह्वान करैत
बिख घोंटि-घोंटि छथि पीबि रहल
मैथिली छथि हिचकैत जीबि रहल
आकुल भऽ आइ विवशतावश
देखू माय नै विषपान करथि
माय मैथिली छथि आह्वान करैत !!
नै कम छी एक्कहु गोट किओ
सभ पैघे छी नै छोट किओ
बेरा - बेरी सभ राज करू
मस्तक पर कीर्तिक ताज धरू
अपनहिमे रहू जुनि ओझरायल
ई मिथ्या मतदान करैत !
माय मैथिली छथि आह्वान करैत !!
माय कानथि सुत निश्चिंत पड़ल
सुधि-बुधि बिसरल अचिंत पड़ल
चलू पोछब माएक नोर कियो
चलू लायब सुख केर भोर कियो
नहि देखि दुर्दशा जननी केर
चलू छाती अपन उतान करैत !
माय मैथिली छथि आह्वान करैत !!
कते कष्ट सहि माय जनम देलक
बाजू की ममता कम देलक ?
निर्ल्लज बनू नै, कने लाज करू
जुनि स्वयं पर एतबा नाज करू
जुनि करू एना अभिमान अहाँ
अपनहि-अप्पन गुणगान करैत !
माय मैथिली छथि आह्वान करैत !!
छी मैथिल एहि पर शान करू
अहाँ मैथिलीक सम्मान करू
सभ मिलि मैथिलीक प्रचार करू
मिथिलाक कीर्ति विस्तार करू
सुखद नूतन इतिहास बनत
चलु डेग मिला सहगान करैत !
माय मैथिली छथि आह्वान करैत !!
२). मिथिलामे जन्म लेला भरिसँ
मिथिलामे जन्म लेला भरिसँ जुनि मैथिल बूझू अपना के !
कोनो जन्मक पुण्य प्रसाद बूझू, माँ जननी मिथिला सन भेटल
चलु संग-संग कर्मक पथ पर, किछु करबा लेल जीवन भेटल
माँ मैथिली “मिथिला” मांगि रहल, जुनि तोडू मायक सपना के
मिथिलामे जन्म लेला भरिसँ…
ई जाति-जाति के गेंटब छोडू, कियो तऽर कियो उप्पर नै
जाति – धर्म तऽ इन्द्रधनुष थिक, वर्ण – वर्ण मे अंतर नै
जाति-धर्म बनि उगै तरेगन, करए इजोर सभ अंगना के
मिथिला मे जन्म लेला भरिसँ…
सादर पान खुआबै कखनो, स्वागत कखनो खरामसँ
सभ छै कर्मक नाच-तमाशा, किछु नै होए छै नामसँ
नापल-जोखल आखर हितकर, धरु सहेज निज-नपना के
मिथिलामे जन्म लेला भरिसँ…
विश्व-विजय करब छै संभव संस्कार आ ज्ञानसँ
श्रद्धासँ संबंध बनैत छैक भक्तो के भगवानसँ
त्याग-समर्पण के नै जानै, विद्यापति आ उगना के
मिथिलामे जन्म लेला भरि सँ…
दूषित देहसँ द्वेष उचित नै दूषित मोन केर दोष अहितकर
संस्कारके बलि-प्रदान दऽ, अपन-अपन जयघोष अहितकर
माँगि रहल श्रमदान “नवल”, किछु होए असरि ऐ रचना के
मिथिलामे जन्म लेला भरिसँ…
तीन टा गजल :
१).
आब मिथिलाराज चाही
मैथिलीके ताज चाही
बाढ़ि आ रौदीसँ मारल
मैथिलोके काज चाही
बड़ रहल बेसुर ई नगरी
सुर सजायब साज चाही
गर्जना गुंजित गगन धरि
दम भरल आवाज चाही
संयमित सहलौं उपेक्षा
"नवल" नव अंदाज चाही
२).
मिथिलोमे रहल नै बास मैथिलीकें
टूटल जा रहल छै आश मैथिलीकें
कहियो मैथिली नै हिचकि-हिचकि कानल
देखू पलटि सभ इतिहास मैथिलीकें
चन्दा अमर यात्री सदति सभ शरणमे
विद्यापति सनक छल दास मैथिलीकें
सभके ठाम देलौं भेल मान सभके
भेटल अछि किए वनवास मैथिलीकें
बाजब-पढ़ब सदिखन मैथिली लिखब हम
जागत “नवल” पुनि विश्वास मैथिलीकें
३).
पकडू रेल चलू दिल्ली
भरबै जेल चलू दिल्ली
नेता लूटि रहल सभके
बुझि बकलेल चलू दिल्ली
बैसल बाट कते जोहब
सभ लुटि गेल चलू दिल्ली
सभ छै भूखल कुर्सी के
रोकब खेल चलू दिल्ली
पापक कुण्ड भरल सगरो
सभटा हेल चलू दिल्ली
लागल भीड़ पमरियाकें
सभके ठेल चलू दिल्ली
अपनेमे जुनि झगडू यौ
राखू मेल चलू दिल्ली
धरना देब करब अनशन
मिथिला लेल चलू दिल्ली
क्रांतिक धार "नवल" बहलै
लड़बा लेल चलू दिल्ली
●●●
नवलश्री पंकज सँ nawalshreepankaj@gmail.com पर सम्पर्क कयल जा सकैत अछि।
माय मैथिली छथि आह्वान करैत Reviewed by बालमुकुन्द on फ़रवरी 20, 2017 Rating:
सदस्यता लें टिप्पणियाँ भेजें ( Atom )

robotstxt: allowed

filter: keep


text:
झापा जिला
झापा जिला नेपालक ७५ जिलामे सँ एकटा जिला छी । ई जिला मेची अञ्चलमे अवस्थित अछि । ई जिलाक क्षेत्रफल १६०६ वर्ग कि.मी. आ जनसङ्ख्या करीव ७ लाख अछि । ई जिलाक पूर्व आ दक्षिणमे भारत, उत्तरमे इलाम, पश्चिममे मोरङ आ सुनसरी जिला पडैत अछि । मानव विकास समग्र सूचकाङ्कमे तेसर स्थानमे रहल ई जिलाक सदरमुकाम चन्द्रगढी छी, जे पूर्वी पश्चिम राजमार्गके बिर्तामोडसँ १३ कि.मी. दक्षिणमे पडैत अछि । नेपालक सबसँ कम अवनति भेल भू-भाग केचना कवल ५८ मिटर आ सबसँ लम्बा पक्की पुल कन्काई (७०२ मिटर) सहो ई जिलाम पडैत अछि । देशक केन्द्रीय राजनीतिमे मुख्य भूमिका खेलैत आबै वला झापा जिला खाद्यान्न उत्पादनक लेल सेहो महत्वपूर्ण जिला छी ।[२]
जिलाक नामाकरण[सम्पादन करी]
इतिहास[सम्पादन करी]
हावापानी[सम्पादन करी]
जिलाक प्राकृतिक विभाजन[सम्पादन करी]
भौगोलिक विभाजन[सम्पादन करी]
दक्षिणक तराई प्रदेश[सम्पादन करी]
झापाक पर्यटकीय आर धार्मिकस्थलसभ[सम्पादन करी]
कनकाई धाम कोटीहोम[सम्पादन करी]
सतासीधाम[सम्पादन करी]
किच्चक वध[सम्पादन करी]
केचनाकवल[सम्पादन करी]
विराट पोखर[सम्पादन करी]
समयगढ[सम्पादन करी]
भूगोल[सम्पादन करी]
- अक्षांश:- २६.२०" देखि २६.५०" उत्तर
- देशान्तर:- ८७.३९" देखि ८८.१२" पूर्व
- सिमाना:- पूर्व पश्चिम बङ्गाल (भारत), पश्चिम मोरङ जिला, उत्तर इलाम जिला, दक्षिण बिहार, भारत
- क्षेत्रफल:- १,६०६ वर्ग कि.मि.
- औषत लम्बाई:- लगभग ४६ कि.मि. (पूर्व पश्चिम)
- औषत चौडाई:- लगभग २९ कि.मि. (उत्तर दक्षिण)
- उचाई:- समुद्री सतह सँ करिब ५८ मिटर सँ ५०० मिटरधरि अछि।
जिलागत निर्वाचन क्षेत्र अन्तर्गत झापा जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत झापा जिला कऽ नक्सा नीचा देल गेल अछि। [३]
सन्दर्भ सुची[सम्पादन करी]
- ↑ Household and population by districts, Central Bureau of Statistics (CBS) Nepal
- ↑ झापा जिल्ला
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.


text:
बिहार, छत्तीसगढ़, यूपी समेत देशभरिमे आइ मानसून कमजोर नजरि आबि रहल अछि. मौसम विभागक मानब त’ दिल्ली, झारखंड समेत आन भागमे एक सितंबर स’ फेर बरखाक दौर शुरू होमयवला अछि. एम्हर, मध्य प्रदेशक बाद गुजरात आ राजस्थानमे आइ नीक बरखा होयबाक संभावना अछि. एहनमे आउ जानी आन राज्यक स्तिथि..
महाराष्ट्रमे आजुक मौसम
भारत मौसम विज्ञान विभाग (आईएमडी) केj आंकड़ाक अनुसार भारतमे अगस्तक मासमे पछिला 44 सालमे सभ स’ बेसी बरखा भेल अछि जतय देशक कतेको भागमे बाढ़िक स्थिति अछि. आईएमडीक अनुसार अगस्त मासमे 28 तारीख धरि 25 प्रतिशत बेसी बरखा दर्ज कयल गेल अछि.
राजस्थानमे आजुक मौसम
अगिला 24 घंटाक दौरान महाराष्ट्रक उत्तरी एवं मध्य तटीयक किछु भागमे आइयो बरखा होयबाक संभावना अछि. एहि दौरान कोंकण गोवा, मराठवाड़ा, विदर्भ संग आन भागमे हल्का मध्यम बरखा जारी रहत. जखनकि, बाकि, भागमे बरखा गतिविधि कम भ’ जायत.
झारखंडमे कहिया स’ होयत बरखा
उत्तर एवं पश्चिमी क्षेत्र जेना चुरू आ गंगानगर सन इलाकाके छोड़ि देब त’ राजस्थानक बाकि भागमे आइ मध्यमस’ भारी बरखा होयबाक संभावना अछि. जखनकि, विभागक मानब त’ वीकेंड पर पर माने आइ मौसम बेसी भागमे साफ एवं शुष्क बनल रहत. मुदा, ओतहि, आइ आ काल्हि रांची आ आसपासक भागमे कतहु-कतहु गर्जनक संग ठनका ठनकि सकैत अछि. तत्काल ओहिठाम नीक रौद उगल अछि.
गुजरातमे आइ मानसून उग्र
एक सितंबर झारखंडक कतेको भागमे भारी बरखाक अनुमान अछि. मौसम विभाग एहि दौरान झारखंडक राजधानी रांची आ आसपासक इलाकाके छोड़ि आन भागमे भारी बरखाक संभावना जतओलक अछि. यद्यपि, एहि दौरान रांची आ आसपासक इलाकामे ठनका केर चेतउनी देल गेल अछि. ओतहि, दू आ तीन सितंबरके घनगर मेघ पसरल रहत आ कतेको स्थान पर हल्का स’ मध्यम बरखा भ’ सकैत अछि.
मध्य प्रदेशमे आजुक मौसम
गुजरातक पूर्वी-पश्चिमी हिस्सा संग सौराष्ट्र आ कच्छ केर अलावा सभ ठाम आइ मध्यम स’ भारी बरखा होयबाक संभावना अछि. स्काईमेट वेदर रिपोर्टक मानब त’ कतेको भागमे एहनो भ’ सकैत अछि जतय 50 मिमीस’ बेसी बरखा दर्ज कयल जा सकैत अछि. जखनकि, किछु भागमे त’ 100 मिमीस’ बेसी बरखा होयबाक संभावना नजरि आबि रहल अछि. अगिला 12 घंटाक दौरान मध्य प्रदेशक पश्चिमी भाग जेना- ग्वालियर स’ ल, इंदौर, उज्जैन, अदलाम, धार, मंसौर संग आन भागमे आइ राति धरि बरखाक गतिविधि देखबाक लेल भेटत.मुदा, काल्हि स’ एहिठाम मानसूनी प्रभाव बहुत कम भ’ जायत.
देशभरिमे मानसून कमजोर, एक स’ होयत झमटगर बरखा
मध्य प्रदेश पर मानसूनक उग्र प्रदर्शनक बाद इ राज्यक उत्तरी भाग माने गुजरात आ राजस्थानक दिस शिफ्ट भ’ गेल अछि. बीतल 24 घंटामे मध्य प्रदेश एवं महाराष्ट्रक तटीय भागमे सभ स’ बेसी बरखा दर्ज कयल गेल अछि. विभागक अनुसार राज्यमे आइयो मध्यम स’ तेज बरखा होयबाक संभावना अछि. बेसी भागमे घनगर मेघ पसरल अछि. अगिला 12 घंटाक दौरान मध्य प्रदेशक पश्चिमी भाग जेना- ग्वालियर स’ ल, इंदौर, उज्जैन, अदलाम, धार, मंसौर समेत आन भागमे आइ राति धरि बरखाक गतिविधि देखबाक लेल भेटत. मुदा, काल्हि स’ एहिठाम मानसूनी असरि बहुत कम भ’ जायत.


text:
वेब पत्रकारिता ओ मैथिली
सूचना विज्ञान एवं प्रौद्योगिकीक आजुक युगमे दिनानुदिन बढैत संचार साधनक प्रभावे वेब पत्रकारिता बहुविषयक समाचार एवं सूचना प्राप्तिक सबसं महत्वपूर्ण माध्यम, साधन एवं स्रोत बनि गेल अछि. पारम्परिक प्रिन्ट मीडियाक स्थान शनै-शनै इलेक्ट्रानिक मीडिया ल’ लेने अछि. आन समस्त भाषामे इंटरनेट आधारित पत्र-पत्रिकाक संख्या निरंतर बढैत जा रहल अछि. कहबाक आवश्यकता नहि जे सूचना प्रौद्योगिकीक क्षॆत्र मॆं नित नव प्रगतिसं प्रभावित वर्तमान परिदृश्यमॆ वेब-मीडिया अथवा ऑनलाइन मीडियाक लोकप्रियता अपन चरम पर अछि. प्रिन्ट मीडियासं फ़राक कम्प्यूटर एवं इन्टरनेट केर समुचित समन्वयनसं संचालित हॊमयबला वेब पत्रकारिताकें इनटरनेट प ...
ⓘ प्रतिभा सिंह
प्रतिभा सिंह भारतक १४ अम लोकसभाक सदस्य छलिन । ओ वीरभद्र सिंहक पत्नी छी। ओ २०१२ सँ हिमाचल प्रदेशक मुख्य मन्त्री सेहो रहै चुकल अछि । ओ हिमाचल प्रदेशक मण्डी सँ चुनावमे प्रत्यासी आ निर्वाचित भेल । ओ भारतीय राष्ट्रीय कांग्रेसक सदस्य छल।


text:
नवका- पुरनका लेख सर्च करु...
मैलोरंग के दूटा रंगकर्मी मध्य प्रदेश नाट्य विद्यालय लेल चयनित
मैथिली रंगमंच के नव रूप देबय वाला मैलोरंग के दूटा सशक्त रंगकर्मी राजीव रंजन झा जी आओर प्रियदर्शिनी पूजा जी ‘मध्य प्रदेश नाट्य विद्यालय’ मे चयनित भेलथि। मैलोरंग रेपर्टरीक ई दुनू कलाकार युवा निर्देशक प्रकाश झा जीक निर्देशन मे दिल्ली आ
दिल्ली सं बाहर कई ठाम अपन अभियन प्रतिभा देखा चुकल छथिन्ह। दुनू गोटे काफी प्रतिभावान छथिन्ह आ अभियन हिनका मे कुटि-कुटि कए भरल छनि। दुनू गोटे के हार्दिक बधाई आ शुभकामना।
दिल्ली सं बाहर कई ठाम अपन अभियन प्रतिभा देखा चुकल छथिन्ह। दुनू गोटे काफी प्रतिभावान छथिन्ह आ अभियन हिनका मे कुटि-कुटि कए भरल छनि। दुनू गोटे के हार्दिक बधाई आ शुभकामना।
सदस्यता लें टिप्पणियाँ भेजें (Atom)


text:
बजटसत्र के दौरान जखन राज्यपाल के अभिभाषण पर बहस चलि रहल छल तखन एकटा विधायक
मुख्यमंत्री जीक तारीफ केर पुल बांधैत भारत रत्न देबय के मांग करि देलीह.
विधायक अपन मिथिला के छथीह. पूर्णिया के धमदाहा सं
जेडीयू केर लेसी सिंह.
नीतीश जीक पार्टी सं छथीह. पार्टी आओर आओर बॉस के प्रति प्रेम नीक अछि मुदा भारत रत्न केर मांग अखन एकदम सं सही नहि कहल जा सकैत अछि.
लेसी सिंह जीक मानल जाए तं एनडीए के शासन काल मे बिहार मे जमि क विकास भेल अछि. बिहार काफी आगां गेल अछि. कानून व्यवस्थाक राज कायम भ गेल अछि. ई सभ नीतीश जीक कारणे भेल अछि. एहि लेल हुनका भारत रत्न मिलबाक चाही.
ई ठीक अछि जे बिहारक हालात पहिने सं काफी नीक भेल अछि. मुदा अखनो काफी किछ करय के जरूरत अछि. पूरा राज्य तं छोडु राजधानी पटना मे लोक अखनो पूरा तरहे सुरक्षित नहि अछि.
बेसि दिन नहि परसुं पटना का एसपी खुद एकटा महिला के सरेआम पिटलीह. लोक के विरोध के एसपी महोदया सहन नहि करि पएलीह. महिला के पिटय लागलीह.
लोक एहिठाम दूटा लड़का के करंट लागय से मौत के विरोध मे प्रदर्शन करय छलखिन्ह. प्रदर्शन से खिसियाएल एसपी साहिबा महिला सभ के जमि कs पिटलीह. ई हाल पटना के अछि.
स्कूल के पोशाक स्कीम... साइकिल स्कीम मे करोड़ों के घोटाला भ रहल अछि. अफसर... कर्मचारी सभ फेर सं पहिनुका हाल मे चलि अएलाह. लोक के काज बिना पाई देने नहि भ रहल अछि. फेर सं रिश्वतक राज कायम होए लागल अछि.
बिजली के हाल सेहो तेहने अछि. कतेक दिन तक केंद्र के कोसैत रहबै. किछ अपनो तं उपाय करु. मंत्री सभ सं काज कराउ.
एहन लीडर से कोन फायदा जिनकर टीम (मंत्री) नीक सं काज कहि करय छथिन्ह. लीडर के अपन टीम के संग लsक चलबाक चाही. टीम के सेहो लीडर के संग हाथ बटैबाक चाही. मुदा तालमेल मे साफ कमी अछि.
अखन रेल बजट आबय वाला अछि. एमपी...एमएलए सभ रेल मंत्री जी सं मिललखिन्ह की? जखन धरि अहां अपन इलाका लेल रेल के मांग नहि करिबै...नव-नव रेल के मांग नहि करिबै...सुविधा के मांग नहि करिबै... रेल मंत्री ओकरा पर विचार केना करताह. हुनका सपना तं नहि अएतन्हि.
अहां के अपन कष्ट... परेशानी लsक हुनका पास जाए पड़त. नहि तं बाद मे कहबै बिहार के किछ नहि मिलल.


text:
नवका- पुरनका लेख सर्च करु...
आई मन बड़ खुश अछि
ई पदक सिर्फ अभिनव बिंद्रा के पदक नहिं अछि... ई देश के सौ... सवा सौ करोड़ लोकक पदक अछि. अखन तक हॉकी छोड़ि भारत के दोसर कोनो खेल मे गोल्ड नहिं मिलल छल. 1980 के मॉस्को ओलंपिक के बाद त हॉकी मे सेहो स्वर्णक अकाल पड़ि गेल. ओकर बाद एहन भेल जे क्लालीफाई करय लेल संघर्ष करय पड़ैत अछि. व्यक्तिगत मुकाबला मे राज्यवर्धन सिंह राठौर के एथेंस मे सिल्वर मिलल छलन्हि. व्यक्तिगत मुकाबला मे तs 112 बाहर साल पहिने ओलंपिक शुरू भेला के बादे सं भारत के एकोटा गोल्ड नहिं मिलल छल. एहि मे अभिनव के स्वर्ण जीतनाय एहन छल जे लागैत छल नाचय लागु... भांगड़ा करय लागु... किछ गाबय लागु... एहन बड़ दिन बाद भेल जे मन एतेक खुश छल. ओना तं रोज मस्ती मे रहय छी मुदा कहय छै नै जे बिन पीने नशा... से हाल छल. आओर ई हमरे नहिं सभ देशवासी के छलन्हि.
एहि दौरान ई खबर पर नजर गेल जे राज ठाकरे कहलथिन्ह अ जे जेहि दोकानक... दफ्तरक बोर्ड... होर्डिंग... बैनर मराठी मे नहिं होएत ओकरा तोड़ि देल जाएत. डरे लोक सभ अपन बोर्ड... बैनर... होर्डिंग मराठी मे बदलय लगलाह अ. ई खबर पढ़ि हम सोचय लगलौं जे कि अभिनव के खबर पढ़ि राज ठाकरे खुश होताह कि नहिं ? ओ त सिर्फ पोखरि के बेंग के जकां मराठी टा टरैंत रहैत छैथि. हुनका आंखि पर तं टमटमक घोड़ा जकां पट्टी लागल छनि जे ओ सिर्फ नाके सीध मे देखय छथिन्ह अगल-बगल मे नहिं. मराठी सं बेसि तं हुनका सुझाइते नहिं छनि. त कि आई हुनका मन नाचय के कएलकन्हि कि नहिं ? अहां सभ पता लगाउ... पता चलय त हमरो बताएब. तखन तक जय श्री कृष्णा.
2 टिप्पणियां:


text:
शिलोङ्ग
शिलोङ (English: /ʃɪˈlɔːŋ/;[२][३] भारतक सबसँ छोट राज्य मेघालयक राजधानी आर पूर्व खासी हिल्स जिलाक मुख्यालय सेहो छी । ई सहरक द एडोब अफ क्लाउड्स सेहो कहल जाएत अछी । भारतक पूर्वोत्तरमे रहल ई सहर अपन सौन्दर्यताक कारण पर्यटकसभक लेल आकर्षणक केन्द्र रहल अछी । ई सहर पहिले भारतक राज्य असमक राजधानी छल, बाद असमक विभाजन भेला के बाद मेघालय राज्यक निर्माण भेल आर शिलोङ एतय के राजधानी बनाएल गेल ।
समुद्र सतह सँ औसत ४,९०८ फिट (१,४९६ मिटर)क उचाईमे अवस्थित ई सहरक मौसम वर्षभरी ही बसाई आर घुमाईक लेल उपयुक्त होएत अछी । ई सहरक उच्चतम विन्दु शिलोङ टाकुरा ६,४४९ फिट (१,९६६ मिटर) रहल अछी । सन् २०११ क भारतक जनगणना अनुसार शिलोङक जनसङ्ख्या १,४३,००७ रहल अछी । ई सहर भारतक सबसँ बेसी जनसङ्ख्या होए वाला सहरसभ मे ३३०अम क्रममे रहल अछी ।[४]चारु भरा घुमावदार पहाडसँ घेरल ई सहर युरोपेली देश स्कटल्यान्डक सम्झना करावैत अछी, ओही कारण एकरा भारतक पूर्वक स्कटल्यान्ड सेहो कहल जाएत अछी ।
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ "Shillong City Overwiew", अन्तिम पहुँच ११ मई २०१४।
- ↑ "Define Shillong", Dictionary.com, अन्तिम पहुँच ३१ अक्टुबर २०१३।
- ↑ "Definition of Shillong", The Free Dictionary, अन्तिम पहुँच ३१ अक्टुबर २०१३।
- ↑ http://www.census2011.co.in/city.php


text:
ⓘ छेडेदह गाउँपालिका
छेडेदह गाउँपालिका बाजुरा जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद बाजुरा जिलामे साविकक कांडा, जयवागेश्वरी, डोगडी, गुदुखाती आ आटिचौर गाउँ विकास समितिसभके मिलाए छेडेदह गाउँपालिका बनाएल गेल अछि ।छेडेदह गाउँपालिकाक कूल क्षेत्रफल १३५.०८ वर्गकिलोमिटर रहल अछि । ई गाउँपालिका ७ वडामे विभाजन कएल गेल अछि । ई गाउँपालिकाक कूल जनसङ्ख्या १८,५७५ रहल अछि । ई गाउँपालिकाक सिमाना पूर्वमे बडिमालिका नगरपालिका, पश्चिममे बझाङ जिला, उत्तरमे गौमुल गाउँपालिका तथा दक्षिणमे बुढीनन्दा नगरपालिका आ अछाम जिला धरि फैलल अछि ।


text:
सजग कविता संस्कृति केर तेसर अधिवेशन दिनांक 29-30 दिसंबर केँ अत्यंत सफलतापूर्वक संपन्न भेल. उद्घाटन दीप जरा केँ प्रो. भीमनाथ झा केलनि. ओकरा बाद अजित आजाद स्वागत भाषण केलनि आ फेर अरुणाभ सौरभ एही सजग कविता संस्कृति आंदोलन पर विस्तार सं चर्चा केलनि. फेर एही विविध गतिविधि सँ जुड़ल वैचारिक आधार पत्रक लोकार्पण भेल. फेर वैचारिक सत्र प्रारंभ भेल - 'समकाल मे प्रतिरोध आ साहित्य संस्कृति'. विषय प्रवर्तन केलनि डॉ कमलानंद झा 'विभूति'. प्रतिरोध केर समस्त आयाम केँ ओ सोझाँ रखलनि. अध्यक्षता प्रो. विद्यानन्द झा (कोलकाता) केलनि.
प्रो. भीमनाथ झा कहलनि जे मैथिली साहित्य मे प्रतिरोधक ज़मीन बड़ पुरान अछि. कवि रमेश विषय केँ आगू बढ़ेलनि. वैचारिक गहमागहमी सँ भरल रहल ई सत्र. संचालन करैत अरुणाभ सौरभ कहलनि जे संस्कृति आ साहित्य केर मूलधर्म थिक प्रतिरोध.
प्रो. भीमनाथ झा कहलनि जे मैथिली साहित्य मे प्रतिरोधक ज़मीन बड़ पुरान अछि. कवि रमेश विषय केँ आगू बढ़ेलनि. वैचारिक गहमागहमी सँ भरल रहल ई सत्र. संचालन करैत अरुणाभ सौरभ कहलनि जे संस्कृति आ साहित्य केर मूलधर्म थिक प्रतिरोध.
चाहक विराम केर उपरान्त दोसर सत्र 'समकाल मे सर्जना' केर अध्यक्षता उदयचंद्र झा विनोद केलनि. एही सत्र मोहन यादव, विभूति आनंद आ नारायण जी वक्ता छलाह. ई सत्र समकालीन मैथिली कविता आ युवा पीढ़ीक कविता पर अपन ध्यान झिकलक. विनोद जीक कहब छलनि जे मैथिली कविताक स्वर एखन बहुविध अछि. विभूति आनंद युवा कविक रचना सँ उदाहरण द' गप्प केँ सोझाँ राखलाह. मोहन यादव विषय केँ आर खोललनि. नारायण जी युवा पीढ़ीक कविता पर विस्तार सँ गप्प रखलनि. संचालन करैत अजित आजाद कहलनि जे एहन गहींर कविता केंद्रित चर्च मैथिली मे हम नहि सुनने रही.
साँझ मे 'आगि लग कविता' शुरू भेल. जाहि मे दू दर्जन महत्वपूर्ण रचनाकार अप्पन बेस्ट कविताक पाठ केलनि. दूटा बड़का धधरा जरा केँ ई सत्र शुरू भेल जकर अध्यक्षता विभूति आनंद केलनि. युवा कवि लोकनि केर दमदार उपस्थिति रहल- गुफरान जीलानी, अंशुमान सत्यकेतु, मलयनाथ मंडन, दीपनारायण विद्यार्थी, अरुणाभ, सतीश साजन, आनंद मोहन झा, दयाशंकर, ऋषि वशिष्ठ, सच्चिदानंद सच्चू, कंचन कर्ण, गोपाल झा अभिषेक केर संग संग नारायण जी, विद्यानन्द झा प्रभृति कवि अपन कविताक ताप सँ आगि केँ आर पजारलक. लगभग 400( चारि सए) श्रोता समूहक बीच ई सत्र भेल. संचालन- अजित आजाद आ पढ़ल गेल कविता पर टिप्पणी- डॉ कमलानंद झा विभूति देलनि. धन्यवाद ज्ञापन करैत डॉ दमन कुमार झा कहलनि जे मधुबनी मे एहन वृहत् आ गंभीर आयोजन हमरा सभक सोझाँ नहि भेल छल.
पहिल दिनका सभटा कार्यक्रम जानकी मैथिली पुस्तक केन्द्र गौशाला चौक पर भेल. कतेको श्रोता हॉल भरि गेलाक कारण ठाढ़ भ' कार्यक्रम मे उपस्थित छलाह.
'सजग कविता संस्कृति'क तेसर आ पहिल दिनक अंतिम सत्र- 'आगि लग कविता' मे अजित आजाद, ऋषि बशिष्ठ, आनंद मोहन झा, नारायणजी, विद्यानंद झा, सच्चिदानंद सच्चू, सतीश साजन, गोपीरमण, मोहन यादव, अरुणाभ सौरभ, अंशुमान सत्यकेतु, अमल झा, दयाशंकर मिथिलांचली, रामेश्वर निशांत, दीप नारायण विद्यार्थी, सुभाष स्नेही, गोपाल झा अभिशेष, अवधेश झा, विनय विश्वबंधु, रमेश, गुफरान जिलानी आदि लोकनि भाग लेलनि.
अध्यक्षता विभूति आनंद केलनि त' समीक्षकीय वक्तव्य कमलानंद विभूति ओ धन्यवाद ज्ञापन दमन कुमार झा केलनि. एकर संगहि मैथिली कविता आ साँस्कृतिक आन्दोलन कें समर्पित संगठन सेहो निर्मित भेल.
सजग कविता संस्कृति केर तेसर अधिवेशनक पाँचम सत्र 'सांस्कृतिक आदोलनक हस्तक्षेप'. एही मे नित्यानंद गोकुल, मनीष अरविन्द आ अरुणाभ सौरभ अपन अपन गप्प सँ सांस्कृतिक आंदोलन केर विविध हस्तक्षेप पर प्रकाश देलनि. अध्यक्षता श्याम दरिहरे केलनि आ संचालन अजित आज़ाद केलनि.
छठम सत्र - मैथिल मोसलमान: स्थिति सन्दर्भ आ दिशा मे वक्ता- मुख्तार आलम, गुफरान जीलानी, सच्चिदानंद सच्चू आ दमन कुमार झा अपन बात रखलनि. संचालन- अजित आज़ाद ओ अध्यक्षता-रमेश केलनि. मैथिल मोसलमान आ मिथिलाक मोसलमान पर एही सत्र मे गहींर चर्च भेल.
सातम सत्र-'मैथिली नाट्य लेखन परम्परा' विषयक छल जाहि मे एकल व्याख्यान - डॉ कमलमोहन चुन्नू केर छलनि. संचालन- ऋषि वशिष्ठ केलनि. एहि सत्र मे मैथिलीक नाटक लेखन पर समग्रता मे गप्प भेल.
आठम आ अंतिम सत्र ''मैथिली कविताक समकाल'' छल जाहि मे 10टा बेजोड़ कविक कविता पाठ भेल. अध्यक्षता: श्याम दरिहरे ओ संचालन-दिलीप कुमार झा केलनि. कविगण- अंशुमान सत्यकेतु, दीप नारायण विद्यार्थी, गुफरान जीलानी, प्रजापति ठाकुर, अजित आजाद, पंकज सत्यम, गोपाल झा 'अभिषेक', मैथिल प्रशांत, सतीश साजन कविता पढ़लनि ओ समापन यात्रीजीक कविता 'अंतिम प्रणाम' केँ चुन्नू भाइ द्वारा तेहन भावपूर्ण प्रस्तुति भेल जे सभ केँ कना देलक.
— अरुणाभ सौरभ


text:
भादव मासक शुक्ल पक्षक चतुर्थी तिथिमे साँझखन चौठचन्द्र केर पूजा होइत अछि जकरा लोक चौरचन पाबनि कहै छथि। एहि बेर इ पावनि २२ अगस्त के अछि। पुराणमे प्रसिद्ध छै जे चन्द्रमा के एहि दिन कलंक लागल छलनि। तेँ एहि समयमे हुनख दर्शनकेँ दोषापूर्ण मानल जैत अछि। मान्यता अछि जे एहि समयक चन्द्रमाक दर्शन करबापर कलंक लगैत अछि।तें एहि दोषक निवारण करबाक लेल अपना मिथिला में”सिंह: प्रसेन” वला मन्त्रक पाठ कैल जैत अछि।
चौठचन्द्रक पूजा:- ई चतुर्थी सूर्यास्तक बाद अढ़ाइ घण्टा धरिक, लेल जाइछ। जँ तिथि दू दिन एहि समय म पड़य तँ अगिला दिन व्रत ओ पूजा करी। भरि दिन व्रत क साँझखन अंगना म पिठार सँ अरिपन देल जाइछ। गोलाकार चन्द्र मण्डलपर केराक भालरि (पात) द’अ ओहिपर पकमान, मधुर, पूड़ी, ठकुआ, पिड़ुकिया, मालपूआ पायस आदि राखी। मुकुट सहित चन्द्रमाक मुँहक अरिपनपर केराक भालरि द रोहिणी सहित चतुर्थी चन्द्रक पूजा उज्जर फूल सँ पच्छिम मुहेँ करी। परिवारक सदस्यक संख्यामे पकमान युक्त डाली आ दहीक छाँछी क अरिपनपर राखी। केराक घौर, दीप युक्त कुड़वार, लावन आदिक अरिपनपर राखी। एक-एक डाली, दही, केराक घौर उठाऽ ‘सिंह: प्रसेन….’ मंत्रक संग ‘दधिशंखतुषाराभम्…’ मन्त्र पढ़ि समर्पित करी। प्रत्येक व्यक्ति एक-एक टा फल हाथमे ल’अ ओहि मन्त्र सँ चन्द्रमाक दर्शन कय प्रणाम करी।पुरुष वर्ग मड़र भांगाथि आ दक्षिणा उत्सर्ग क प्रसाद ग्रहण करथि।
चन्द्रमा प्रणाम मन्त्र-
‘दधि-शंख-तुषाराभं, क्षीरोदार्णव-संभवम्।
नमामि शशिनं भक्त्या, शंभोर्मुकुट भूषणम्।।’
चौठचन्द्र-
सिंह: प्रसेनवमवधीत सिंहो जाम्बवताहत: । सुकुमारक मारो दीपस्तेह्राषव स्यमन्तक: ।
अर्थात् दही, शंख ओ बर्फक समान स्वच्छ, क्षीर सागरसँ उत्पन्न चन्द्रमा (शशि) केँ भक्तिसँ प्रमाण करैत छी जे महादेवक मुकुटक भूषण थिका।


text:
ⓘ शिखर नगरपालिका
शिखर नगरपालिका नेपालक डोटी जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद डोटी जिलामे साविकक कपल्लेकी, मुँडेगाउँ, मुडभरा, तिजाली, पचनाली, लाटामाण्डौ, जिजोडमाण्डौ, बगलेक आ बारपाटागाउँ विकास समितिसभके मिलाए शिखर नगरपालिका बनाएल गेल अछि। शिखर नगरपालिकाक कूल जनसंख्या ३१,८०१ रहल अछि । ई नगरपालिकाक कूल क्षेत्रफल २५८.३७ वर्गकिलोमिटर रहल अछि । ई नगरपालिकाक केन्द्र कार्यालय साविकक पचनाली मे रहल अछि । ई नगरपालिकाक ११ वडामे विभाजन कएल गेल अछि । ई नगरपालिकाक सिमाना पूर्वमे दिपायल सिलगढी नगरपालिका आ केआइसिं गाउँपालिका, पश्चिममे डडेलधुरा जिला, उत्तरमे दिपायल सिलगढी नगरपालिका आ आदर्श गाउँपालिका तथा दक्षिणमे जोरायल गाउँपालिका धरि फैलल अछि ।


text:
ⓘ कुमाउँ मण्डल
कुमाउँ मण्डल भारतक उत्तराखण्ड राज्यक दुई प्रमुख मण्डलसभमे सँ एक छी । अन्य मण्डल छी गढ़वाल । कुमाउँ मण्डलमे भारतक उत्तराखण्ड राज्यक निम्न जिला अबैत अछि:-
- अल्मोड़ा
- पिथौरागढ़
- नैनीताल
- उधमसिंह नगर
- बागेश्वर
- चम्पावत
कुमाउँक उत्तरमे तिब्बत, पूर्वमे नेपाल, दक्षिणमे उत्तर प्रदेश तथा पश्चिममे गढ़वाल मण्डल अछि । रानीखेतमे भारतीय सेनाक प्रसिद्ध कुमाउँ रेजिमेन्टक केन्द्र अवस्थित अछि । कुमाउँक मुख्य नगर हल्द्वानी, नैनीताल, अल्मोड़ा, रानीखेत, पिथौरागढ़, रुद्रपुर, काशीपुर, पन्तनगर तथा मुक्तेश्वर छी । कुमाउँ मण्डलक प्रशासनिक केन्द्र नैनीताल छी आ एतय उत्तराखण्ड उच्च न्यायालय सेहो अवस्थित अछि ।


text:
एसिड फेकनाए
अम्ल फेकनाए वा अम्ल आक्रमण कोनो लोकके मारनाए, कुरूप बनेनाए वा अङ्गभङ्ग करैक उद्देश्यसँ ओकर शरीरमे एसिड (अम्ल) फेक करल जाइवला एक प्रकारक हिंसा वा अपराध छी । अम्ल फेकैत काल विशेषत लोकक मुखारमे फेकैक घटना बेसी भेटैत अछि । ई घटनासँ महिलासभ बेसी पीडित भेल बात महिला अधिकारकर्मीसभ बताबैत अछि । अम्ल आक्रमणसँ पीडितक छालक तन्तु समाप्त भऽ सकैत अछि तहिना हड्डीमे समेत भित्री प्रभाव होइत अछि । अम्ल फेकैवला निर्मम अपराध कएनिहार लोकसभ सल्फ्युरिक वा नाइट्रिक अम्लक सहारा लैत अछि । सल्फ्युरिक अम्लके तँ आओरो रसायनसभक राजा कहल जाइत अछि । हाइड्रोक्लोरिक अम्ल कम असरदार भेलाक कारण अपराधीसभ नाइट्रिक अथवा सल्फ्युरिक अम्लके बेसी प्राथमिकता देल पावल गेल अछि । अम्लक आक्रमणसँ होमएवला दीर्घकालिन समस्यामे अन्धापन, शरीर आ छालमे कहियो नै मेटाबैवला दाग जका शारीरिक समस्या देखल जाइत अछि तँ समाजमे सेहो पीडितसभके घृणाक नजरसँ देखल जाइत अछि । अखन अम्लक आक्रमण विश्वक प्राय अधिकतर ठामक समस्या छी । सन् १९९० सँ बाद बङ्गलादेशमे महिला विरूद्ध ई अपराध सभसँ बेसी भऽ रहल विभिन्न सर्वेक्षणसभ देखेनए अछि । सन् १९९९ आ सन् २०१३ के बीचमे ३,५१२ बङ्गलादेशी नागरिकसभ ई अपराधक चपेटमे आएल सर्वेक्षण बतौने अछि । यद्यपी युरोप सहित अम्ल आक्रमणक घटना विश्वभरि भऽ रहल अछि मुदा एकर प्रभाव दक्षिण एसियामे विशेष रुपमे कायम अछि ।


text:
टीम के प्रतिनिधिमंडल लोक सभ सं मिलि... किसान सभ सं मिलि...राहत...सरकारी मदद फसल के बर्बादी के बारे मे...नुकसान के बारे मे जानकारी लेथिन्ह. एहि सं पहिने बिहार सरकार केंद्र सं सूखा के स्थिति के जायजा के लेल टीम भेजय के आग्रह कएने छल. बिहार के 38टा मे से 26टा जिला सूखाग्रस्त घोषित कएल गेल अछि. नीतीश सरकार के कहनाय अछि जे जरूरत पड़ला पर सूखाग्रस्त जिला के संख्या बढ़ाएल जा सकैत अछि. सूखाग्रस्त इलाका मे सभ तरहक लोन के वसूली रोक देल गेल अछि. सरकार के तरफ सं कई तरहक मदद देनाय सेहो शुरू करि देल गेल अछि.
नवका- पुरनका लेख सर्च करु...
केंद्रीय टीम बिहार मे...
टीम के प्रतिनिधिमंडल लोक सभ सं मिलि... किसान सभ सं मिलि...राहत...सरकारी मदद फसल के बर्बादी के बारे मे...नुकसान के बारे मे जानकारी लेथिन्ह. एहि सं पहिने बिहार सरकार केंद्र सं सूखा के स्थिति के जायजा के लेल टीम भेजय के आग्रह कएने छल. बिहार के 38टा मे से 26टा जिला सूखाग्रस्त घोषित कएल गेल अछि. नीतीश सरकार के कहनाय अछि जे जरूरत पड़ला पर सूखाग्रस्त जिला के संख्या बढ़ाएल जा सकैत अछि. सूखाग्रस्त इलाका मे सभ तरहक लोन के वसूली रोक देल गेल अछि. सरकार के तरफ सं कई तरहक मदद देनाय सेहो शुरू करि देल गेल अछि.
2 टिप्पणियां:
- बेनामी20 अगस्त 2009 को 8:20 pm
क्षेत्रीय घटनाओं पर नज़र रखने और उन्हें हम तक पहुचाने के लिए धन्यवाद !जवाब देंहटाएं
मूलत: मै पटना का रहने वाला हूँ और मै चाहता हूँ की अपने क्षेत्र की घटनाओं को मै "हेल्लो मिथिला" के माध्यम से आप तक पंहुचा सकू ! मुझे भोजपुरी लिखने मे परेशानी होती है , क्या मै हिंदी मे लिख सकता हूँ ?
आपका
पंकज कुमार
पटना
मो- +919654220190
Aapka Swagat hai Pankaj Jee...जवाब देंहटाएं


text:
मिथिला देवघर यात्री एहि बेर सुरू कएलक ‘सप्तरी बोलबम यात्रा’
नेपालसँ लगभग ४०० किलाे मिटर दूर अछि देवघर । “पछिला साल साउन महिनाक टहटहौवा रौदमे ३२ गोटा साइकिल यात्रा करि झारखण्ड स्थित देवघर पहुचँल छलहुँ। हाल काेराेना संकटके कारणेँ देवघर यात्रा निरन्तरता नइँ देल गेलै सभके कहब छलै जे एहिबेर अपने सप्तरीक महादेव मन्दिरमे जलार्पण करबै।” सुभाष वीरपुरिया ilovemithila केँ जानकारी देलक । मिथिला साहित्य कला प्रतिष्ठान नेपालक संयाेजकत्व तथा मैथिली साहित्य परिषद् राजविराजक समंवयमे “सप्तरी बाेलबम यात्रा” सम्पन्न भेल अछि।
यात्रा सुरू कत’सँ भेल ?
यात्रा ४ गते रविदिन राजविराजसँ सुरू भेल छल । जाहिमे छिन्नमस्ता गाउपालिका(वीरपुर),लाेखरम,मलेठ आदि स्थानसँ ४२ गाेटा यात्रीसभ सहभागी रहथि। पहिल दिन राजविराजक तेतरीगाछ लगसँ मैथिली साहित्य परिषद्क पुर्व अध्यक्षद्वैय देवेन्द्र मिश्र ,शुभचन्द्र झा ,अशाेक मंडल सहित स्थानीय दर्जनाे लाेकसभकेँ सहभागितामे पानि पड़ि रहल समय यात्रीसबके मिथिला कलेण्डर दैत बिदाह कएलक।
काेराेना कालमे सप्तरी बाेलबम यात्रा
हनुमाननगर हाेइत भारदहक कंकालनि मन्दिर पहुँच रातिके किर्तन भजन कएल गेलै आ भेरे हमसभ ५ गते साेमदिन काेशीमे जल ग्रहण करि बलुवा सीतापुर- शम्भूनाथ महादेव- बाबा भूतनाथ- बाबा हरिनन्देश्वरनाथ-बाबा भाेलेनाथकेँ जल चढ़ेलहुँ काेराेनासँ रक्षार्थ सुवुद्धिक लेल कामना कएल ,यात्री सराेज वीरपुरिया कहलक।
अनुभव केहन रहल ?
साइकिल यात्रासँ बहुतेक फायदा छै। शाररिक लाभ त छैहे , मुदा लाेकके विकट समयमे साइकिल प्रति भराेस आओर प्रगाढ बनि रहल स्पष्ट देखाइछ। सराेज वीरपुरिया फेर कहलक, “हमसभ बेजाेर पानिमे लगभग सदिखन भिजले रहलहुँ। तइयाे आनन्द खुब आयल।
पछिला साल अपन मातृभाषा तथा संकृतिमे आत्मियता बढेबाक लेल यात्रा केन्द्रित रहल छल। जाहिमे एकटा डक्युमेन्ट्री “मैथिली फूल नइँ फूलबारि छियै : मिथिला देवघर साइकिल यात्रा” निर्माण भेल अछि।
संक्षिप्त विवरण
यात्रा संयाेजक – सुभाष वीरपुरिया मिलाफ नेपाल सहसचिव
यात्री संख्या – ४२
यात्रा अवधि – २ दिन २०७७ साउन ४ आ ५ गते
भ्रमण जगह – वीरपूर , राजविराज,हनुमाननगर हाेइत भारदह दाेसर दिन कंकालिनि मन्दिर हाेइत काेशी व्यारेज,रूपनगर,कंचनपुर,रूपनी,राजविराज
साधन – साइकिल ४० तथा माेटरसाइकिल २
उदेश्य – जलार्पण,संस्कृतिक जगेर्णा


text:
पंजाब प्रान्तक राजा महाराजामे सँ महाराज रणजीत सिंहक नाम हुनक न्यायप्रियता एवं सुशासनक लेल पसिद्ध छनि| एक समयक गप अछि, महाराज रणजीत सिंहजी अपन प्रजाक सुख दुख देखै लेल घोड़ापर सबार अपन सिपाही संगे राज भ्रमणपर निकलल रहथि |महाराज सेना सहित रस्तापर आगू बढ़ैत रहथि की कतौसँ एकटा पाथर उड़ि कs आबि महाराजकेँ बिच्चे माथपर लगलनि| पाथर लगिते हुनकर माथसँ सोनितक टघार बहए लगलनि| महाराज अपन एक हाथसँ घोड़ाक लगाम पकड़ने, दोसर हाथे चट कपारकेँ दाबि लेलनि |सिपाही सभ पाथरक दिसामे दौड़ल| किछु घड़ी बाद ओ सभ एकटा नअ-दस बरखक फाटल चेथड़ी पहिरने, गरीब नेनाकेँ लेने आएल|महाराजकेँ पुछला उत्तर एकटा सिपाही बाजल जे ई नेना पाथर मारि-मारि कए आम तोड़ै छल, ओहे पाथर आबि कs महाराजक माथपर लागल | महाराज रणजीत सिंह ओइ डरैत नेनाकेँ अपना लग बजा, स्नेहसँ ओकर माथपर हाथ फेरैत एगो सिपाहीकेँ आज्ञा देलनि - "पाँच पथिया आम, दू जोड़ी नव कपड़ा आ सएटा असरफी लए कs ऐ नेनाकेँ आदर सहित एकर घर छोड़ि आएल जाए|
महाराजक आज्ञाक तुरंत पालन भेल | मुदा महाराजक निर्णयकेँ नै बुझि सेनापति, सहास कए कs ऐ तरहक फैसलाक कारण पुछिए लेलक|सेनापतिक प्रश्नक उत्तर दैत महाराज बजलाह -"जखन एक गोट निरीह गाछ पाथर मारला उत्तर फल दs रहल छै तखन हम तँ ऐप्रान्तक राजा छी| हमर प्रजा हमर पुत्र तुल्य अछि, एहन ठाम हम कोना फल देबऽसँ वंचित रहि जाइ | गाछ अपन सामर्थे फल दै छै, हम अपन सामर्थे, ऐमे अजगुतक कोन गप|
एहन उदार, न्यायप्रिय, वात्सल्य आ करुण ह्रदयक मालिक छलाह महाराज रणजीत सिंह |


text:
|| घर-घुरंती : विभूति आनन्द ||
करमान लागल लोक रहै । देखने रहिऐ । सड़क जाम करैत। स्टेशन घेरैत। जेना खाली होबऽ लेल विवश भऽ रहल छलै दिल्ली! एहिना महाराष्ट्र, गुजरात, पंजाब, सगरो देशे जेना !
लोक चलि रहल छलै। चोरा कऽ। नुका कऽ । ट्रक सऽ । कन्टेनर सऽ । टेंपो सऽ । ठेला सऽ । रिक्शा सऽ । पैदल । जेना-तेना, सभ क्यो घरमुँहाँ रहै । सभ के अपन मातृभूमि बजा रहल छलै। से सरिपहुँ, ई समय जेना सभ लेल तारनहार बनि गेल रहै !
सभ गाम जेतै । आब सभ गाम जीतै । सभ गाम हँसतै । ककरो गाम मर' नै देतै । माय छै, तऽ जीवित रखबे करतै । मरऽ नै देतै, सफ्फा ।
एखन स्कूल पर आबि गेल छी । एतऽ कोरेन्टाइन मे छी । बड़ भीड़ छै । से बढ़ले जाइ छै । आर दोसर उपायो कोन ! भीड़ छै तऽ छै ! क्यो आन तऽ नै छै !
अरे अपने गाम-ठामक छै। अपने माटि-पानिक छै । अपने हवा-बसातक छै । आम फड़ल छै । आब तऽ कोसा सेहो भऽ गेल हेतै । आ ताइ पर सऽ कतहु दूर सऽ अबैत कोइलीक अवाज ! कैयन बर्ख पर सुना पड़ि रहल छै ।
से जखन सऽ अएलिऐ, किदन भऽ गेलिऐ ! मोन बौआइते जा रहल छै । से कहै छी, आन तऽ रहिऐ ओकरा सभ लेल, जकरा अप्पन भऽ कऽ बुझलिऐ । देह के देह नै जनलिऐ । राति के राति आ दिन के दिन नै देखलिऐ । भूख-पियास सभ टा बिसरि कऽ खटलिऐ ।
कत्ते गन्हाइत रहै घर-दुआरि ! मुदा दुगो रूपा होइ, से ओहनो गन्ह के सहाज करैत रहलिऐ । से ओहनो घर मे रहि लेलिऐ ! तेहना मे, ई अप्पन लाख कच्छे नीक । सभ ठीक भऽ जेतै ।
आ सेहो की एतऽ सभदीना थोड़बे रहक छै ! बेसी-सऽ-बेसी पंद्रह-बीस दिन, बस । से ओतऽ तऽ बर्खक बर्ख नर्क मे रहि लेलिऐ, तखन तऽ अगुतेबे नै केलिऐ ! आ आब अपन गाम आबि कऽ गाम सऽ अगुतयबै ! न: !
अरे, अपन देस-कोसक हवा-बयार लगतै, ओतुक्का हवा-बियार हटतै, तऽ सभ टा ठीक भऽ जेतै । आ जखन आबि गेलिऐ, तखन ई कोरोना-फोरोना सभ की करतै ! किछुओ नै करतै । ओतऽ रहि कऽ कोनो की गलत काम थोड़े कयलिऐ ! अरे पसीने तऽ चुएलिऐ ! आ तखन ई पसेनाक पोसल देह कहूँ धोखा दै ! नै, किन्नौ नै देतै । ई कोरोना-फोरोना जेतै निखत्तर...
ई छै हमर अपन गामक शरीर । ऐ माटिक शरीर । ई तऽ पहाड़ सऽ लड़ि लै छै । दुख होइ छै, जिद्द चढ़ै छै तऽ ओकरो तोड़ि रस्ता बना लै छै । आ से एखने की भेलैए ! टेकटारि गामक ओ ज्योती ! हद्दे कऽ देलकै ! कहियौ जे अपन माटिक नाम अकास मे फहरा देलकै ! दुखित बाप के दिल्ली सऽ लऽ कऽ दरभंगा चलि अयलै । सेहो साइकिल पर ! लोड कऽ कऽ ! आ से आठे दिन मे ! सीट पर अपने, बाप कैरियर पर । बीच मे एक टा छोट-छीन बैग, बस । आ से वयसो जे कहबै से की कहबै, इएह बेसी-सऽ-बेसी तेरह-चौदह बर्खक हेतै ! अपने लिक-लिक, बाप मुदा मोट-डाँट । मुदा देह की होइ छै ! हिम्मत चाही हिम्मत । से ओ छौंड़ी देखा देलकै !
एह, रस्ते-पयरे कोन-कोन ने खेला सभ देखलिऐ ! सुरुजदेव कहथिन, आइ आगि उझिलबे करबै । इंद्रदेवक अजबे लीला! कहथिन जे आइ नहि बरसलौं तऽ कहिया बरसब ! आ पवनदेव ! ओह, कय बेर तऽ हमहूँ गुरकि गेल रही !
मुदा न:, कथी लेल ककरो कनियों डेग रुकतै ! बच्चा मे बाबा कहल करथिन जे लंका मे जखन आगि लगलै तऽ उंचासो पवन बहऽ लागल रहै ! से सएह सभ तऽ देखलिऐ, भोगलिऐ !
अरे की-की सभ मोन पाड़ू ! सभ तऽ ओहिना रील जकाँ चलि रहलय ! क्यो स्त्री अपन कोरा मे दुधपीबा नेन्ना लेने, तऽ क्यो अपन असक माय के कान्ह पर धेने ! चलैत-चलैत ककरो पएर मे फोंका फुटि जाइ, तऽ क्यो चलैत-चलैत ठेहुनिया देबऽ लागय । एक गोटेक छोट बेटा तऽ जखन चलैत-चलैत रोडे पर ओंघरा गेलै, तऽ बाप ओकरा ट्रॉलीवला सुटकेश पर पारि देलकै आ अपने हैंडल पकड़ि गुड़कबैत निकलि गेलै । एक नम्बरक जोगाड़ एकरे कहै छै ! आ दोसर, 'मरता क्या नहीं करता !' कोन एहन समस्या छै, जकर रस्ता नहि छै !
कि तखने चलैत बच्चाक मुँह लग क्यो माइक बढ़ा देलकै- 'कहाँ जा रहे हो ?'
कि ओ भोकासी पाड़ि कऽ कानऽ लगलै ! माइक वला तऽ जेना अकबका गेलै । मुदा बच्चाक माय जवाब देलकै- 'कत्तऽ जा रहे हैं, गाम जा रहे हैं !'
- 'कहाँ ?'
- 'मधबन्नी !'
- 'कहाँ ?'
- 'बिहार नै जानते हैं !'
- 'कितनी दूर है, जानती हैं ?'
- 'तऽ की करितिऐ ? भुक्खे मरि जैतिऐ ! जऽर मे कुछ पाइ रहै, तऽ खेलिऐ । आब तऽ मरऽ के नौबत आबि गेलै तऽ सोचलिऐ जे अहू ठाम मरबे करबै । चाहे भूख सऽ, चाहे कोरोना सऽ । तखन अपने जल्मथान पर कइला ने मरिऐ !'
- 'चली जाएंगी ?'
- 'अब एतना बकतूत करे के नै छइ हमरा !' आ बजैत घुनघुनायलि- जनू दीनो मे रतौन्धी धेने छइ ! देखै नै छइ जे जाइये तऽ रहल छिऐ !
से ठीके, रस्ता मे टीवी वला सभ सेहो बड़ दिक् करै । मुदा तैयो क्यो रुकलै नै ! चलैत-चलैत जवाब दैत, आगू बढ़ैत गेलै ।
आ से धियापुता सभ कमाल केने रहै ! घर मे खाय-पीबऽ लेल कतेक ने हो- हल्ला करैत रहितै ! मुदा एखन...! ठीके, समय ककरो असमय सियान बना दै छै !
हमरो तऽ साला, चलैत-चलैत ठेस लागि गेल रहय ! खसि पड़ल रहिऐ । दूनू केहुनी मे चोट से लागि गेल रहय । चछा सेहो गेल । खैर, आब आबि गेलिऐ, सभ ठीक भऽ जेतै ।
से मोन पड़ल, एकबेर जोगाड़ टुटि गेल रहै ! से सोझे हड़हड़ा कऽ दू महल निच्चा खसि पड़लिऐ । लागल जेना डाँरे मचकि गेल ! ठिकदार आनि देलकै कोनो दबाइ । से सट दऽ दरद घीच लेलकै ! फेर अधे घंटा बाद फुरफुरा गेलिऐ । तखन ई की छै ! मेहनत करऽ वला के ई छोट-मोट चोट किछुओ असर नै करै छै । धरि जखन-जखन पुरबा बहै छै तऽ ई डाँरक दर्द, इस्स !...
से अंतिम बेर कहिया आयल रहिऐ गाम ? ठीक-ठीक साल सेहो मोन नै छै ! बस, एतबे मोन छै जे बाबूक जे काज कऽ कऽ गेलिऐ, से फेर नहियें आबि सकलिऐ । कोना अबितिऐ ! अबितिऐ तऽ गाम पर खैतिऐ की ? ओतऽ तऽ रोजक कमाइ रहै । अपनो खैऐ, आ गामो पठबिऐ !
एह, की ठाठ रहै जिनगी के ! बस, कहियो-कहियो माय मोन पड़ि जाय । आ तखन झूठ किए कहब, कनियाँ सेहो मोन पड़थि ! आ बेटी तऽ आब जेना चिन्हबो नै करत ! से तऽ हमहूँ अंदाजे चिन्ह पयबै ! मुदा माय हमरा जरूर चिन्हतै । ओकरा नहि बिसरायल हेतै । बच्चा मे कहाँदुन हम जे कानऽ लगिऐ, से बुढ़िया बुझि जाइ कि हमरा भूख लागि गेलै ! छाती लगा दै ! तखन रहली कनियाँ... तऽ आब से सभ छोड़ू ! वएह तऽ छथि जे हमरा सन बतहा के...। अरे की हेतै, शुरू मे कनी-मनी मनौन करेथिन, फेर...
न: न: ! क्यो नहि बिसरल हेतै । रोजे तऽ सभ दिन सभ सऽ फोन-फान होइते रहलै । आ एमहर तऽ ई भीडियो वला फोन से लऽ लेने रहिऐ । तखन इएह दु-चारि दिन सऽ जे कही ! चार्ज नै भऽ सकलै । से अनेरोक ने हम शंका करै छिऐ ! धु:, हमरो मोन छै ने, बिना किछु आगू-पाछू सोचने किछु-सऽ-किछु सोचऽ लगै छै । बुझू, एहनो मोट बात मोन नै रहलै !
हँ, मोन सऽ मोन पड़ल ! एक बेर जखन रेजाक काज करैत रहिऐ तऽ एक दिन एपार्टमेंटक सभ सऽ उपरका छत पर असगरे चलि गेल रहिऐ ! जेना पूरा दिल्ली देखाइ ओतऽ सऽ । हमरा तऽ लगै जेना पूरा संसारे इएह छिऐ !
से ओहिना सोचा गेल रहै– कोनो लाथे एकबेर कनियाँ के दसो-बीस लेल एतऽ अनबै ! की हेतै, जेना-तेना कऽ अही टुटली मरैया मे रहि लेबै । आ एक दिन ऐ अपार्टमेंटक छत पर अनबै ! छत पर सऽ पूरा संसार देखबैत कहबै, जे हे देखियौ ! हमहीं बनेने छिऐ ई एते ऊँच ! ईंटा सुरखी लोहा सभ सऽ ! आ हे एमहर निच्चा आउ, आ देखियौ जे ई कीचेन छिऐ ! भनसाघर । आ ई दू-दू टा बेडरूम, सूतऽ वला ! आ ई पेखेना भेलै ! एकरा कहै छै ड्राइंगरूम ! अपना सभ जकरा दरबज्जा कहै छिऐ, सएह बुझू...
धुर, नहि सोची ई सभ ! सोचने तऽ रहिऐ जे जाधरि रहथिन, ताधरि एतै रखबै । ततेक ने फ्लैट छै जे... आ से सभ बनैत बिकाइत कि कोनो कम समय लगै छै !
मुदा जाह ! ई कतऽ सऽ कतऽ जा भट दऽ खसि पड़लिऐ ! ओह, ने राधा के नओ मन घी भेलनि, आ ने राधा नाचिये सकली ! मातारामक बूढ़ देह, से तेहन ने मोन खराब भेलनि जे कनियाँ...! मोनक मनोरथ रामा मोने रहि गेल ! सभ परोग्राम फएल !
ओह, दुखक दिन सभ बेसी नै मोन राखी । नै छलै कनियाँक संगे सुख-भोग ! मुदा ताहू लेल कोन दुख ! सपना देखलिऐ तऽ देखलिऐ । आ से कोनो जरूरी तऽ नै, जे सभ सपना पूरे होइ ! बस, सपना देखैत रहना चाही । आब तऽ गामे पर रहि सपना देखबै...
मुदा एकटा बात छै ! शहर जरूर हमरा सऽ धोखा केलकै ! धरि देलकै एक जरूरी शिक्षा । लाज-संकोच मेटा देलक ! गाम पर रहितिऐ तऽ प्रतिष्ठे प्राण त्यागि देने रहितिऐ । बाभन भऽ कऽ जन्म लेने रहिऐ ने ! ककरो ओतऽ जनौरी मे कोना कऽ खटितिऐ ! आ नै खटितिऐ तऽ खैतिऐ की ! पढ़ाइ-लिखाइक समय मे तऽ टल्ली मारैत रहलिऐ । बाबू-माय सेहो ओतेक ताकुत नहि केलथिन । बस, जे किछु जथा-पात रहै, चट होइत गेलै । असल मे हमर बाबू रहथिन पंडित । मुदा पुरहिताइ सऽ चारि गोटेक पेट कोना चलि पबितै ! तें तऽरे-तऽर स्वाहा करैत चल गेलथिन ।
ओ तऽ गोअरटोलीक हमर मीता मिट्ठू के बलिहारी कहियौ जे एकबेर गाम आयल तऽ घुरती खेप हमरा पटिया कऽ लेने चल गेल ! दिल्ली मे ओ भाड़ा वला ऑटो चलबैत रहै । से शुरू मे तऽ हमरो सिखेबाक कोशिश कयलक । मुदा कपार मे से लिखल रहय, तहन ने ! फेर हारि कऽ अपन एक चिन्हारक सैलून मे रखा देलक । पुछने रहय जे— 'अपन दाढ़ी काटऽ अबै छौ ने ?' हम 'हँ' मे मूड़ी डोला देलिऐ, तऽ कहलक— 'ठीक छौ ! फेर धीरे-धीरे अपन बाबरी काटब सेहो सीख लिहें !'
मुदा किछुए दिन बाद सैलून वला हटा देलक । दाढ़ी बनबैत घड़ी एक दिन एक कस्टमर के कनी लागि गेल रहै...
से अंततः लाज-धाख त्यागि कऽ, रेजा-मजूरक काज करऽ लगलिऐ । तखन तऽ धीरे-धीरे अपन अलग डेरा सेहो लऽ लेलिऐ । एह, ओहि बीचे कते ने अपार्टमेंट बनेने हेबै ! से जाधरि बनैत रहै, कहाँ लागै एकोरती जे ई अपन नै छै ! सभ अपने तऽ छै !
मुदा ई कोरोना, फेर लॉकडाउन...
कि भक् टुटल ! धुह, बीती ताहि बिसारिये । गाम आबि गेलिऐ तऽ आब एत्तै कोनो जोगाड़ करबै । आब ओ गाम थोड़बे हेतै, जे छोड़ि गेल रहिऐ । आब की बाभन, आ की सोलकन्ह ! सभ एक्के, सभ मनुक्खे । नहि तऽ कोनो बिजनेसे शुरू कऽ देबै ! क्यो-ने-क्यो तऽ संग देतै ! बहिं, घरारी तऽ बंचल छै ने रे ! नहि हेतै तऽ ओत्तै दू टा सैलून खोलि लेबै । मेल-फीमेल, दुन्नूक ! एक कात अपने, दोसर कात कनियाँ । ओ अपन करती, हम अपन ! हुनका नैहरे सऽ मेकअप-फेकप के सौख छलनि । ई तऽ हमरा सन बलेलक संग लागि गेलनि जे...
से नै हेतै तऽ हुनकर दोकान पर एगो पैघ साइनबोर्डो टँगबा देबै– 'आलिया भट्ट ब्यूटीपार्लर' ! केहन रहतै ? देहात छै, कस्टमर तऽ टूटि पढ़तै !
मुदा हम अपने बेसी दिन अही पर अँटकल नै रहबै ! धीरे-धीरे खेती-बारिक नाम पर बैंक सऽ लोन लऽ कऽ एगो ट्रैक्टर लऽ लेबै । फेर ताइ सऽ जे किछु आय हेतै, तऽ ओकर लोन सधा कऽ एगो नै हेतै तऽ जेसीबी लऽ लेबै । एखन ओकरे सभ के समय छै । से बिजनेस, बरोबरि बदलैत रहक चाही । समय बहुत तेजी सऽ बदलि रहल छै !
- 'यो भाइसाहेब, आइ राति भरि जगले रहि गेलिऐ !'
- 'अयँ, से की !' हम धरफरयलहुँ । अरे ठीके, भरि राति जगले-जगले की-की सभ ने सपनाइत रहि गेलिऐ !...
से तामसो भेल । एखने किए टोकि देलक ! मुदा ईहो की करितय । फेर किछु लोक अयलैए । गलगुल बढ़ि गेल रहै ।
- 'अहाँ सब कतऽ सऽ ?'
- 'मोदी जी के गाम सऽ !'
- 'दिल्ली ?'
- 'नै नै, सूरत ! बहिं एकदम सऽ फेल भऽ गेलै !'
- 'अपशब्द नै निकालू !'
- 'निकालू नै तऽ की! हमरा सब के जे गारि पढ़ल करय, कि 'ई साला बिहारी सब, देश को कोरोना कोरोना कर दिया !'
धु:, एत्तौ शुरू भऽ गेलै ! रे, आबो तऽ गीरह चिन्है जाही ! किएक कहै जाइ छिही जे भजपा खराब छै ! तऽ ई कंगरेसे कोन दूध के धोअल छौ ! देखले कनियाँ देखले बर...
असली खराब तऽ हम सभ अपने छिऐ ! आइ जँ सभ क्यो टाइट भऽ जैऐ, तऽ नानी ने मरिहें जे...
से आब टाइट होबऽ पड़तै । आ से ई जे लॉकडाउन भेलै आ सभ गरीब-मजूर गाम दिस एकमुहरी भेलै, ताइ सऽ जरूर उमेद जगै छै ! बबा-दादाक मुँहें सेहो कहाँ सुनलिऐ कहियो कि अपन माटि पर आबै लेल लोकक एना धरोहि लागल होइ ! ■


text:
नवका- पुरनका लेख सर्च करु...
केहन चढ़ल रंग ?
केहन रहल होली ? जमि कs रंग खैललौ नहिं ? गाम-घर सं बाहर रहय वाला के त होली के अहां सोचिए सकय छी. गली...मोहल्ला आओर अपार्टमेंटक लोक सभ के संग मनाबैत...रंग खेलैत ओ रंग नहिं आबैत छै जे गाम -घर मे सभ गोटे के संग मिलि खेलय मे. दूध के भांग वाला शरबत... मालपुआ... कई तरहक तीमन... तरकारी... मांस... माछ होली के खुशी के आओर बढ़ा दैत छै. गाम भर मे घर-घर जाsक सभ के रंग लगेनाय... भौजी सभ के रंग सं पोतनाय... दोस्त सभ के संग होली है... जोगिड़ा... स...र...र..र करैत टोले-टोले घुमनाय. जेहि आंगन होली खेलय लेल जाउ ओहिठाम पुआ... दहीबाड़ा... पुरी... माछ... तरकारी... चटनी खाएत-खाएत मन अकसिया जाएत अछि. मुदा किनको मना सेहो नहिं कs सकैत छी. किछ नहिं किछ त खाइए पड़त. मुंह जुठाबय पड़ैत अछि. ई सभ प्यारे त अछि. शादीशुदा लोक के लेल सासुर के होली त ओर रमनगर रहैत अछि. पहिने देखैत छलहुं जे गाम मे जे पाहुन आबैत छलाह ओ दस-दस ...पन्द्रह-पन्द्रह दिन... मास दिन रहैत छलाह. मुदा आब त एतेक दिन त छोडु गामो जाए के मौक़ा नहिं मिलैत अछि. सासुर... साला... साली... सहजन के ते गप्पे छोड़ु. पहिनहु लोक नौकरी करैत छलाह... चैन सं सभ ठाम आबैत जाए छलाह... रिश्ता-नाता निभाबैत छलाह. मुदा आब एहन कि भेल जे गरमी छुट्टी छोड़ि गाम जाए के कहिओ फुरसत नहिं मिलैत अछि. गरमी छुट्टी मे गाम गेलाह पर गरमी सं हाल-बेहाल. होली...छठि मे आई काल्हि टिकट से सेहो एतेक मारामारी रहैत अछि जे गाम जनाए एकटा तीर्थ करनाय जका पहाड़ लगैत अछि. खैर एकरा छोड़ु अहां अपना बारे मे बताउ जे केहन रहल एहि बेर के होली? केहन चढ़ल रंग ?
सदस्यता लें टिप्पणियाँ भेजें (Atom)


text:
Ephesians
1
1 हम पौलुस, जे परमेश्वरक इच्छा सँ मसीह यीशुक एक मसीह-दूत छी, अहाँ सभ केँ ई पत्र लिखि रहल छी जे सभ इफिसुस नगर मे परमेश्वरक पवित्र लोक छी, अर्थात्, अहाँ विश्वासी सभ केँ जे मसीह यीशु मे छी। 2 अपना सभक पिता परमेश्वर आ प्रभु यीशु मसीह अहाँ सभ पर कृपा करथि और अहाँ सभ केँ शान्ति देथि। 3 अपना सभक प्रभु यीशु मसीहक जे परमेश्वर आ पिता छथि, तिनकर स्तुति होनि! कारण, मसीह द्वारा ओ अपना सभ केँ स्वर्गीय क्षेत्रक प्रत्येक आत्मिक आशिष प्रदान कयने छथि। 4 ओ तँ संसारक सृष्टिओ सँ पहिने मसीह मे अपना सभ केँ चुनलनि, जाहि सँ अपना सभ मसीह मे संयुक्त भऽ कऽ हुनका नजरि मे पवित्र आ निष्कलंक होइ। 5 अपन प्रेमक कारणेँ ओ अपना खुशीक लेल और अपना इच्छानुसार शुरुए मे निश्चय कयलनि जे ओ अपना सभ केँ यीशु मसीह द्वारा अपन पोषपुत्र बनबथि, 6 जाहि सँ हुनकर ओ अनमोल कृपाक प्रशंसा होनि, जे ओ अपन प्रिय पुत्र द्वारा अपना सभ पर कयने छथि, जकरा पाबऽ जोगरक अपना सभ छलहुँ नहि। 7 किएक तँ मसीहक कारणेँ आ माध्यम सँ, अपना सभ केँ हुनकर बहाओल खून द्वारा छुटकारा भेटल अछि, अर्थात्, पापक क्षमा। ई सभ परमेश्वरक ओहि अपार कृपाक परिणाम भेल, 8 जे कृपा ओ अति खुशी मोन सँ अपना सभ पर बरसौलनि। अपन असीमित बुद्धि और ज्ञान सँ 9 ओ अपना सभ केँ अपन ओहि गुप्त योजना केँ बुझऽ देलनि जे ओ शुरुए मे अपना खुशीक लेल निर्धारित कयने छलाह, आ मसीह द्वारा पूरा करबाक निश्चय कयने छलाह। 10 हुनकर ओ योजना ई अछि जे, समय पूरा भेला पर ओ सभ वस्तु, अर्थात् जे किछु स्वर्ग मे अछि आ जे किछु पृथ्वी पर—सभ किछु केँ मसीहे द्वारा एकता मे आनि हुनकर अधीन करताह। 11 परमेश्वर अपना सभ केँ मसीहे मे अपन निज लोक होयबाक लेल चुनलनि। ई निर्णय हुनकर पहिने सँ बनाओल योजनाक भीतर छल; ओ तँ सभ बात मे अपन इच्छा और योजना पूरा करैत छथि। 12 हुनकर एहि निर्णयक उद्देश्य ई छलनि जे, हम सभ जे मसीह पर सभ सँ पहिने आशा रखनिहार छलहुँ—हमरा सभक कारणेँ आ हमरा सभक द्वारा हुनकर महिमाक गुणगान होनि। 13 तहिना अहूँ सभ जखन सत्यक सम्बाद सुनलहुँ, अपन उद्धारक शुभ समाचार सुनलहुँ, तँ विश्वासो कयलहुँ। आ जखन विश्वास कयलहुँ, तँ मसीह मे संयुक्त भऽ कऽ, परमेश्वरक देल वचनक अनुसार अहूँ सभ केँ हुनकर पवित्र आत्मा देल गेलाह, जे स्वयं अहाँ सभ पर लगाओल गेल एहि बातक छाप छथि जे अहाँ सभ हुनकर छिऐन। 14 परमेश्वरक पवित्र आत्मा बेनाक रूप मे एहि बात केँ पक्का करबाक लेल अपना सभ केँ देल गेलाह जे, जहिया परमेश्वर अपन निज लोकक छुटकारा पूरा करताह, तहिया अपना सभ केँ जे किछु उत्तराधिकार मे भेटऽ वला अछि, से सभ भेटि जायत। और एहि सभ बातक उद्देश्य ई अछि जे, हुनकर महिमाक प्रशंसा होनि। 15 एहि कारणेँ, प्रभु यीशु पर अहाँ सभक जे विश्वास अछि आ परमेश्वरक सभ लोकक लेल जे प्रेम अछि, ताहि विषय मे हम जहिया सँ सुनलहुँ, 16 तहिया सँ अहाँ सभक लेल सदिखन परमेश्वर केँ धन्यवाद दैत छिऐन, और अपना प्रार्थना मे अहाँ सभ केँ स्मरण करैत रहैत छी। 17 अपना सभक प्रभु यीशु मसीहक परमेश्वर जे महिमामय पिता छथि, तिनका सँ हम ई प्रार्थना करैत छी जे ओ अपन आत्मा द्वारा अहाँ सभ केँ बुद्धि देथि और आत्मिक बात सभ बुझबाक लेल प्रकाश प्रदान करथि, जाहि सँ हुनका आओर नीक जकाँ जानि सकियनि। 18 हम इहो प्रार्थना करैत छी जे ओ अहाँ सभक भितरी आँखि खोलि देथि, जाहि सँ अहाँ सभ जानि ली जे हुनका द्वारा बजाओल जयबाक कारणेँ अहाँ सभक आशा कतेक महान् अछि, और ई जानि ली जे हुनकर लोक हुनका लेल केहन अद्भुत आ अनमोल उत्तराधिकार छनि । 19 हुनका सँ हमर ई प्रार्थना अछि जे अहाँ सभ इहो जानि ली जे अपना सभ जे विश्वास कयनिहार छी तकरा सभक कल्याणक लेल सक्रिय रहऽ वला परमेश्वरक सामर्थ्य कतेक अपार अछि। ई सामर्थ्य वैह महान् शक्ति अछि जे ओ मसीह मे प्रगट कयलनि, जखन ओ हुनका मृत्यु सँ जिऔलनि आ स्वर्गीय क्षेत्र मे अपन दहिना कात बैसौलनि। 21 ओ हुनका ओहन स्थान देलथिन जे आरो सभ प्रकारक शासन और अधिकार, शक्ति और प्रभुता, और हर प्रकारक पद सँ उपर अछि जे ने मात्र एहि युग मे देल जा सकैत अछि, बल्कि आबऽ वला युग मे सेहो। 22 परमेश्वर सभ किछु हुनका अधीन मे कऽ देलथिन, और हुनका सभ बात पर सर्वोच्च प्रभु बना कऽ मण्डली केँ दऽ देलथिन। 23 मण्डली मसीहक देह अछि, आ तिनका सँ परिपूर्ण अछि जे सभ किछु केँ सभ तरहेँ परिपूर्णता धरि लऽ जाइत छथि।
Ephesians 2
1 अहाँ सभ जे छी, से अपन अपराध और पापक कारणेँ मरल छलहुँ। 2 ओहि समय मे अहाँ सभ पापक रस्ता पर चलैत एहि संसारक रीतिक अनुसार जीवन व्यतीत करैत छलहुँ। शैतान, जे एहि धरतीक उपरक आध्यात्मिक शक्ति सभक स्वामी अछि, तकर बात मानैत छलहुँ। ओ आत्मा एखनो परमेश्वरक बात नहि मानऽ वला लोक सभ मे क्रियाशील अछि। 3 अपना सभ केओ पहिने परमेश्वरक बात नहि माननिहार लोक सभ मे सम्मिलित छलहुँ। अपन शरीर आ मोनक इच्छा सभ केँ तृप्त करैत अपना सभ अपन पापी स्वभावक अभिलाषाक अनुसार जीवन व्यतीत करैत छलहुँ। आन सभ लोक जकाँ अपना सभ सेहो अपन पाप-स्वभावक कारणेँ परमेश्वरक क्रोध भोगऽ जोगरक छलहुँ। 4 मुदा अपार दया करऽ वला परमेश्वर अपना सभक प्रति महान् प्रेम रखबाक कारणेँ, 5 अपना सभ केँ मसीहक संग-संग जीवित कऽ देलनि—सेहो तहिया, जहिया अपना सभ अपराधक कारणेँ मरल छलहुँ! हुनकर कृपे सँ अहाँ सभक उद्धार भेल अछि। 6 ओ अपना सभ केँ मसीह यीशुक संग-संग जिऔलनि आ हुनका संग स्वर्गीय क्षेत्र मे बैसौलनि। 7 ओ ई एहि लेल कयलनि जे आबऽ वला युग सभ मे ओ अपन ओहि अतुलनीय कृपाक महान्ता केँ प्रदर्शित कऽ सकथि, जकरा ओ मसीह यीशु द्वारा अपना सभ पर दया कऽ कऽ प्रगट कयलनि अछि। 8 कारण, विश्वास द्वारा, हुनकर कृपे सँ, अहाँ सभक उद्धार भेल अछि—ई अहाँ सभक कोनो पुण्यक फल नहि, बल्कि परमेश्वर द्वारा देल गेल दान अछि। 9 ई ककरो द्वारा कयल कोनो कर्मक परिणाम नहि छैक, जे एहि पर केओ घमण्ड करय। 10 किएक तँ अपना सभ परमेश्वरेक हाथक कारीगरी छी—ओ अपना सभ केँ मसीह यीशु मे संयुक्त कऽ कऽ अपना सभक नव सृष्टि कयलनि, आ से एहि लेल जे अपना सभ ओ नीक काज सभ करी, जे काज ओ अपना सभक लेल पहिने सँ तैयार कयने छथि। 11 एहि लेल मोन पाड़ू, अहाँ सभ जे जन्म सँ यहूदी नहि, गैर-यहूदी छी, अहाँ सभक स्थिति पहिने केहन छल। यहूदी सभ, जे सभ अपना केँ “खतना कराओल लोक” कहैत अछि—ओना तँ ओकरा सभक खतना मात्र शरीर मे आ मनुष्ये द्वारा कयल गेल अछि—से सभ अहाँ सभ केँ “बिनु खतना वला लोक सभ” कहैत अछि। 12 मोन पाड़ू जे ओहि समय मे अहाँ सभ केँ मसीह सँ कोनो सम्बन्ध नहि छल। अहाँ सभ इस्राएलक नागरिकताक अधिकार सँ वंचित छलहुँ। परमेश्वर अपना वचन पर आधारित जे विशेष सम्बन्ध अपना लोकक संग स्थापित कयलनि, ताहि मे अहाँ सभ सहभागी नहि छलहुँ। अहाँ सभ केँ एहि संसार मे ने कोनो आशा छल आ ने अहाँ सभ लग परमेश्वर छलाह। 13 मुदा आब मसीह यीशु मे संयुक्त भऽ कऽ, अहाँ सभ जे पहिने दूर छलहुँ, आब मसीहक बहाओल खून द्वारा लग आनल गेल छी। 14 कारण, मसीह स्वयं अपना सभक मिलापक साधन छथि। ओ अपना सभ केँ—गैर-यहूदी आ यहूदी, दूनू केँ—एक बना देलनि। अपना सभक बीच जे दुश्मनी छल, जे दूनू केँ देवाल जकाँ एक-दोसर सँ अलग रखैत छल, तकरा ओ नष्ट कऽ देलनि। 15 ओ अपना मृत्यु द्वारा विधि-विधानक धर्म-नियम केँ रद्द कऽ देलनि। एना करऽ मे हुनकर उद्देश्य ई छलनि जे दूनू समूह सँ एक नव मानवताक सृष्टि करब जे हुनका मे संयुक्त होअय, आ एहि तरहेँ दूनू मे मेल करायब। 16 संगहि हुनकर इहो उद्देश्य रहनि जे, क्रूसक मृत्यु द्वारा दूनू केँ एहि नव मानवता मे जोड़ि कऽ परमेश्वर सँ मेल करायब और एहि तरहेँ ओ दुश्मनी जे परमेश्वर आ मनुष्यक बीच छल, तकरा समाप्त करायब। 17 तकरबाद ओ आबि कऽ अहाँ सभ केँ, जे दूर छलहुँ, और ओकरा सभ केँ, जे लग छल, दूनू केँ मेल-मिलापक सम्बाद सुनौलनि। 18 कारण, हुनका द्वारा अपना सभ केँ, अर्थात् गैर-यहूदी आ यहूदी दूनू केँ, एके पवित्र आत्माक माध्यम सँ पिता तक पहुँच अछि। 19 फलस्वरूप, अहाँ सभ आब परदेशी वा प्रवासी नहि रहलहुँ, बल्कि परमेश्वरक लोक मे मिलि कऽ हुनका सभक संग नागरिक छी। परमेश्वरक परिवारक सदस्य छी। 20 अहाँ सभ परमेश्वरक ओहि “भवन”क भाग छी, जाहि भवनक न्यो मसीह-दूत आ परमेश्वरक प्रवक्ता सभ छथि आ जकर मुख्य पाथर मसीह यीशु अपने छथि। 21 हिनके मे पूरा भवन एक संग जुटल रहि कऽ प्रभुक लेल एक पवित्र मन्दिर बनैत जा रहल अछि। 22 हिनके मे संयुक्त भऽ कऽ अहूँ सभ आओर लोक सभक संग परमेश्वरक वास-स्थान बनाओल जा रहल छी, जाहि मे ओ अपन आत्मा द्वारा वास करैत छथि।
Ephesians 3
1 एहि कारणेँ हम, पौलुस, जे अहाँ गैर-यहूदी सभक लेल आ मसीह यीशुक कारणेँ जहल मे बन्दी छी, अहाँ सभक लेल प्रार्थना करैत छी । 2 परमेश्वर अपना कृपा सँ अहाँ सभक भलाइक लेल हमरा एक विशेष काज सौंपि देने छथि, ताहि विषय मे अहाँ सभ अवश्य सुनने होयब। 3 एहि सम्बन्ध मे परमेश्वर स्वयं अपन गुप्त योजना हमरा पर प्रगट कयलनि, जाहि विषय मे हम ऊपर किछु चर्चा कयने छी। 4 अहाँ सभ जखन ओकरा पढ़ब तँ मसीहक सम्बन्ध मे परमेश्वरक गुप्त योजनाक ज्ञान हमरा की भेटल अछि से अहाँ सभ बुझि जायब। 5 ई योजना एहि सँ पहिलुका पीढ़ीक लोक सभ केँ एहि रूप मे नहि कहल गेल छल, जाहि रूप मे एखन परमेश्वरक आत्मा द्वारा हुनकर पवित्र मसीह-दूत आ हुनकर प्रवक्ता सभ पर प्रगट कयल गेल अछि। 6 ओ बात जे पहिने गुप्त छल, से ई अछि जे, शुभ समाचार द्वारा यहूदी सभक संग-संग गैर-यहूदी सभ सेहो उत्तराधिकारी अछि, संग-संग एके शरीरक अंग अछि आ मसीह मे पूरा कयल गेल परमेश्वरक वचन सभ मे संग-संग सहभागी अछि। 7 परमेश्वरक सामर्थ्यक प्रभाव द्वारा हुनका कृपा सँ हमरा ई वरदान देल गेल जे हम एहि शुभ समाचारक प्रचार करैत हुनकर सेवा करी। 8 हमरा पर, जे परमेश्वरक लोक मे छोटो सँ छोट छी, परमेश्वर ई कृपा कयलनि—ओ हमरा गैर-यहूदी सभ केँ मसीहक अथाह धनक शुभ समाचार सुनयबाक शुभ काज सौंपि देलनि। 9 सभ लोकक लेल हमरा ई स्पष्ट करबाक अछि जे परमेश्वरक गुप्त योजना की अछि। ई योजना परमेश्वर, जे सभ वस्तुक सृष्टिकर्ता छथि, से बितल युग सभ मे अपना लग गुप्त रखने छलाह। 10 हुनकर उद्देश्य ई छलनि जे, एखन, वर्तमाने समय मे, स्वर्गीय क्षेत्र मे शासन करऽ वला सभ और अधिकारी सभ मसीही मण्डली केँ देखि कऽ परमेश्वरक विभिन्न प्रकारक बुद्धि केँ जानि सकय। 11 ई परमेश्वरक ओहि योजनाक अनुसार अछि जे अनन्त काल सँ हुनका मोन मे छलनि आ जकरा ओ अपना सभक प्रभु, मसीह यीशु, द्वारा पूरा कयलनि। 12 एही मसीह यीशु द्वारा आ हुनका पर विश्वास करबाक कारणेँ, अपना सभ निर्भय भऽ कऽ पूर्ण भरोसाक संग परमेश्वर लग आबि सकैत छी। 13 तेँ अहाँ सभ सँ हमर ई विनती अछि जे, अहाँ सभक लेल जे कष्ट हम सहि रहल छी, ताहि कारणेँ अहाँ सभ हिम्मत नहि हारू, किएक तँ ई अहाँ सभक लेल गौरवक बात अछि। 14 एहि कारणेँ हम पिताक सामने ठेहुनिया रोपि कऽ प्रार्थना करैत छी— 15 ओही पिताक सामने जिनका नाम पर स्वर्ग मेहक और पृथ्वी परक हुनकर पूरा परिवारक नाम राखल गेल अछि। 16 हम ई प्रार्थना करैत छी जे ओ अपन अपार महिमाक अनुरूप अपन सामर्थ्यक भण्डार सँ अपना आत्मा द्वारा अहाँ सभ केँ सामर्थ्य देथि जाहि सँ अहाँ सभक भितरी मोन आओर मजगूत होअय, 17 आ अहाँ सभक विश्वास द्वारा मसीह अहाँ सभक मोन मे वास करथि। हम इहो प्रार्थना करैत छी जे मसीहक प्रेम मे अहाँ सभक जड़ि गहिंराइ धरि जा कऽ और हुनका प्रेम पर अहाँ सभक न्यो मजगूत भऽ कऽ, 18 अहाँ सभ केँ परमेश्वरक सभ लोकक संग ई बुझबाक क्षमता होअय जे मसीहक प्रेमक लम्बाइ, चौड़ाइ, उँचाइ और गहिंराइ कतेक अछि, 19 और एहि प्रेम केँ जानी जकरा पूर्ण रूप सँ जानल नहि जा सकैत अछि। एहि प्रकारेँ अहाँ सभ बढ़ि कऽ परमेश्वरक समस्त परिपूर्णता सँ भरि जायब। 20 आब ओ जे अपन सामर्थ्य अपना सभक भीतर क्रियाशील राखि कऽ अपना सभक सभ विनती आ कल्पनो सँ बढ़ि कऽ एतेक कऽ सकैत छथि जाहि बातक पार नहि पाबि सकैत छी 21 तिनकर महिमा पुस्त-पुस्तानि तक युगानुयुग मण्डली मे और मसीह यीशु मे प्रगट होइत रहनि। आमीन!
Ephesians 4
1 एहि सभ बातक कारणेँ हम, जे प्रभुक लेल कैदी छी, अहाँ सभ सँ अनुरोध करैत छी जे, जाहि उद्देश्य सँ परमेश्वर अहाँ सभ केँ हुनकर लोक होयबाक लेल बजौलनि, ताहि उद्देश्यक अनुरूप जीवन व्यतीत करू। 2 पूर्ण रूप सँ विनम्र भऽ कऽ कोमलताक संग एक-दोसराक संग धैर्य राखू। प्रेम सँ एक-दोसराक संग सहनशील होउ। 3 एक-दोसराक संग मेल सँ रहि कऽ ओहि एकता केँ कायम रखबाक प्रयत्न करैत रहू जे पवित्र आत्मा प्रदान करैत छथि। 4 मसीहक शरीर एके होइत अछि, और परमेश्वरक आत्मा सेहो एके छथि—जहिना अहाँ सभ जखन बजाओल गेलहुँ तँ एके आशा मे सहभागी होयबाक लेल बजाओल गेलहुँ। 5 एके प्रभु छथि, एके विश्वास अछि, और एके बपतिस्मा। 6 एकेटा छथि जे अपना सभ गोटेक परमेश्वर और पिता छथि, अपना सभ गोटेक उपर छथि, अपना सभ गोटेक माध्यम सँ काज करैत छथि, और अपना सभ गोटेक हृदय मे वास करैत छथि। 7 मुदा अपना सभ केँ भेटल वरदान अलग-अलग अछि—मसीह जाहि रूप मे बाँटऽ चाहलनि, ताहि अनुसारेँ अपना सभ मे सँ हर एक केँ कृपाक विशेष वरदान देल गेल अछि। 8 धर्मशास्त्र ई बात कहितो अछि, जेना लिखल अछि जे, “ओ जखन ऊँच स्थान पर चढ़लाह, तँ संग मे बन्दीक समूह लऽ गेलाह, आ लोक केँ उपहार देलनि।” 9 जखन लिखल अछि जे, “ओ चढ़लाह”, तँ तकर अर्थ की भेल? ओकर अर्थ ई अछि जे ओ पहिने नीचाँ, पृथ्वी पर उतरल छलाह। 10 जे नीचाँ उतरलाह, सैह छथि जे आब ऊपर चढ़लाह—समस्त आकाशो सँ बहुत उपर, जाहि सँ ओ सम्पूर्ण सृष्टि केँ परिपूर्णता धरि लऽ जा सकथि। 11 वैह विभिन्न वरदान बँटलनि—किछु लोक केँ मसीह-दूत होयबाक वरदान देलथिन, किछु लोक केँ परमेश्वरक प्रवक्ता होयबाक, किछु लोक केँ शुभ समाचारक प्रचार करऽ वला होयबाक, आ किछु लोक केँ मण्डलीक देख-रेख करऽ वला और शिक्षक होयबाक वरदान देलथिन। 12 ई वरदान सभ देबऽ मे मसीहक उद्देश्य ई छलनि जे एहि सभ द्वारा परमेश्वरक लोक केँ सेवा-काज सभ करबाक लेल तैयार कयल जाय जाहि सँ हुनकर देह मजगूत होनि। 13 एहि तरहेँ अपना सभ केओ संग-संग बढ़ि कऽ, विश्वास मे और परमेश्वरक पुत्रक ज्ञान मे एक भऽ जायब, और पूर्ण सिद्धता, अर्थात् मसीहक पूर्णता, धरि पहुँचब। 14 एहि प्रकारेँ अपना सभ छोट बच्चा नहि रहि जायब जे प्रत्येक शिक्षाक झोंक सँ एम्हर-ओम्हर फेकाइत रही आ धोखा देबऽ वला धूर्त लोकक छल-प्रपंच सँ बनाओल जाल मे फँसि कऽ बहकाओल जाइ। 15 बल्कि प्रेमक संग सत्य बजैत अपना सभ बढ़ि कऽ सभ बात मे तिनका जकाँ बनैत जायब जे शरीरक सिर छथि, अर्थात् मसीह। 16 हुनके द्वारा पूरा देह एक संग जुटल रहैत अछि, देहक सभ अलग-अलग अंग प्रत्येक जोड़क सहायता सँ एक-दोसर सँ संयुक्त रहैत अछि, और एहि तरहेँ जखन प्रत्येक अंग ठीक सँ अपन काज करैत अछि तँ पूरा देह बढ़ि कऽ प्रेम मे अपना केँ मजगूत करैत अछि। 17 तेँ अहाँ सभ केँ हम ई कहऽ चाहैत छी आ प्रभु केँ साक्षी राखि एहि बात पर जोर दैत छी जे, आब सँ तकरा सभ जकाँ आचरण नहि करू जे सभ परमेश्वर केँ नहि चिन्हऽ वला जाति सभक लोक अछि। ओकरा सभक सोच-विचार निरर्थक छैक, 18 ओकरा सभक बुद्धि अन्हार सँ भरल छैक और ओ सभ ओहि जीवन सँ वंचित अछि जे परमेश्वर प्रदान करैत छथि। एकर कारण ई अछि जे ओ सभ जिद्दी बनि कऽ अज्ञान भऽ गेल अछि। 19 ओकरा सभक विवेक सुन्न भऽ गेल छैक, ओकरा सभ केँ कोनो लाजे नहि छैक। ओ सभ जानि-बुझि कऽ शारीरिक इच्छाक दास बनल अछि, आ सभ तरहक गन्दा काज करैत, ओहने-ओहने आओर काज करबाक लेल लालायित रहैत अछि। 20 मुदा अहाँ सभ जखन मसीह केँ चिन्हलहुँ तँ हुनका सँ एहि प्रकारक जीवन बितयबाक बात नहि सिखलहुँ। 21 अहाँ सभ अवश्य हुनका विषय मे सुनने छी और हुनका सम्बन्ध मे शिक्षा पौने छी, जे शिक्षा ओहि सत्यक अनुसार अछि जे यीशु मे प्रगट भेल। 22 अहाँ सभ केँ ई सिखाओल गेल जे अपन पुरान स्वभाव, जे अहाँ सभक पहिलुका चालि-चलन सँ स्पष्ट होइत छल, तकरा अहाँ सभ केँ त्यागि देबाक अछि, किएक तँ ओ स्वभाव धोखा देबऽ वला अभिलाषा सभक कारणेँ बिगड़ैत जा रहल अछि। 23 अहाँ सभ केँ ई सिखाओल गेल जे पूर्ण रूप सँ आत्मा और विचार मे नव लोक बनबाक अछि, 24 और नवका स्वभाव धारण करबाक अछि। नवका स्वभाव परमेश्वरक स्वरूप मे रचल गेल अछि आ ओहि धार्मिकता और पवित्रता मे व्यक्त होइत अछि जे सत्य पर आधारित अछि। 25 एहि लेल, अहाँ सभ मे सँ प्रत्येक व्यक्ति झूठ बजनाइ छोड़ू, और एक-दोसर सँ सत्य बाजू, कारण, अपना सभ एके शरीरक अंग भऽ कऽ एक-दोसराक छी। 26 “जँ क्रोधित भऽ जाइ, तँ अपना क्रोध केँ पापक कारण नहि बनऽ दिअ” —सूर्य डुबऽ सँ पहिनहि अपना क्रोध सँ मुक्त होउ। 27 शैतान केँ अवसर नहि दिऔक! 28 जे चोरी करैत अछि, से आब चोरी नहि करओ, बल्कि अपना हाथ सँ इमानदारीपूर्बक परिश्रम करओ, जाहि सँ ओ आवश्यकता मे पड़ल लोक सभक मदति कऽ सकय। 29 अहाँ सभक मुँह सँ कोनो हानि पहुँचाबऽ वला बात नहि निकलय, बल्कि एहन बात जे दोसराक उन्नतिक लेल होअय और अवसरक अनुरूप होअय, जाहि सँ ओहि सँ सुननिहारक हित होयतैक। 30 परमेश्वरक पवित्र आत्मा केँ दुखी नहि करिऔन, किएक तँ पवित्र आत्मा स्वयं अहाँ सभ पर परमेश्वरक लगाओल छाप छथि जे एहि बात केँ पक्का करैत अछि जे छुटकाराक दिन मे अहूँ सभक छुटकारा होयत। 31 अहाँ सभ हर तरहक कटुता, क्रोध, तामस, चिकरनाइ, दोसराक निन्दा कयनाइ और दुष्ट भावना केँ अपना सँ दूर करू। 32 एक-दोसराक प्रति दयालु बनू, एक-दोसर केँ करुणा देखाउ, और जहिना परमेश्वर मसीहक कारणेँ अहाँ सभ केँ क्षमा कऽ देलनि तहिना अहूँ सभ एक-दोसर केँ क्षमा करू।
Ephesians 5
1 संक्षेप मे ई जे, परमेश्वर केँ नमूना मानि, अपन आचरण हुनका जकाँ राखू, कारण, अहाँ सभ हुनकर धिआ-पुता छी, और ओ अहाँ सभ सँ बहुत प्रेम करैत छथि। 2 और जाहि तरहेँ मसीह अपना सभ सँ प्रेम कयलनि और अपना सभक लेल सुगन्धित चढ़ौना आ बलिदानक रूप मे अपना केँ पिता लग अर्पित कयलनि, तहिना अहाँ सभ प्रेमक मार्ग पर चलू। 3 अहाँ सभ मे कोनो तरहक अनैतिक शारीरिक सम्बन्ध नहि होअय, कोनो प्रकारक अपवित्र विचार-व्यवहार नहि होअय, कोनो लोभ नहि होअय—एहि सभक चर्चो तक नहि। कारण, ई सभ बात परमेश्वरक पवित्र लोकक लेल उचित नहि अछि। 4 आ ने निर्लज्जता, मूर्खतापूर्ण बात-चीत वा अभद्र मजाक होअय—अहाँ सभ केँ एहन बात सभ शोभा नहि दैत अछि, बल्कि एहि सभक बदला मे प्रभु केँ धन्यवादे देबाक काज होयबाक चाही। 5 कारण, ई निश्चित रूप सँ जानि लिअ जे, कोनो अनैतिक वा अपवित्र काज करऽ वला, वा लोभी आदमी केँ मसीह आ परमेश्वरक राज्य मे कोनो हिस्सा नहि होयतैक। लोभ कयनाइ आ मूर्तिपूजा कयनाइ बराबरि बात अछि। 6 केओ निरर्थक तर्क द्वारा अहाँ सभ केँ धोखा नहि दओ—एही काज सभक कारणेँ आज्ञा नहि माननिहार सभ पर परमेश्वरक प्रकोप अबैत अछि। 7 तेँ ओहन काज करऽ वला सभक संग सहभागी नहि बनू। 8 अहाँ सभ पहिने अन्हार सँ भरल छलहुँ। आब प्रभुक लोक होयबाक कारणेँ इजोत सँ भरल छी। तेँ इजोतक सन्तान जकाँ आचरण करू, 9 किएक तँ इजोत जतऽ अछि, ततऽ ओ सभ बात उत्पन्न होइत अछि जे नीक, उचित और सत्य अछि। 10 ई सिखबाक कोशिश करैत रहू जे कोन-कोन बात सँ प्रभु प्रसन्न होइत छथि। 11 अन्हार द्वारा उत्पन्न व्यर्थक काज सभ मे भाग नहि लिअ, बल्कि ओकरा सभ केँ इजोत द्वारा देखार करू जे केहन काज अछि। 12 कारण, जे काज अनाज्ञाकारी लोक नुका कऽ करैत अछि तकर चर्चो कयनाइ लाजक बात अछि। 13 मुदा जे किछु इजोत मे लाओल जाइत अछि, से स्पष्ट रूप सँ देखाइ दैत अछि, और जे वस्तु एहि तरहेँ इजोत सँ प्रगट कयल जाइत अछि, से अपने इजोत बनि जाइत अछि। 14 एहि कारणेँ कहलो जाइत अछि जे, “हौ सुतनिहार, जागह! 2 मृत्यु मे सँ जीबि उठह, तँ मसीह तोरा पर अपन इजोत चमकौथुन।” 15 एहि लेल, अपन आचरणक पूरा-पूरा ध्यान राखू। निर्बुद्धि लोक जकाँ नहि, बल्कि बुद्धिमान जकाँ आचरण करू। 16 हर अवसरक पूरा सदुपयोग करू, कारण, ई वर्तमान समय खराब अछि। 17 तेँ एहन लोक नहि बनू जे बिनु सोचि-विचारि कऽ काज करैत अछि, बल्कि प्रभुक इच्छा की अछि, से बुझू। 18 दारू पिबि कऽ मतवाला नहि होउ, किएक तँ मतवालापन मात्र दुराचार वला मार्ग पर लऽ जाइत अछि, बल्कि परमेश्वरक आत्मा सँ परिपूर्ण होउ। 19 आपस मे भजन, स्तुति-गान और भक्तिक गीत गबैत रहू। अपना मोनो मे प्रभुक लेल गीत गबैत-बजबैत रहू, 20 और अपना सभक प्रभु यीशु मसीहक माध्यम सँ हरदम सभ बातक लेल परमेश्वर पिता केँ धन्यवाद दिऔन। 21 मसीहक लेल श्रद्धा-भय रखबाक कारणेँ एक-दोसराक अधीन रहू। 22 हे स्त्री सभ, अहाँ सभ जहिना प्रभुक अधीन मे रहैत छी, तहिना अपना-अपना पतिक अधीन मे रहू। 23 कारण, जाहि तरहेँ मसीह अपन शरीरक, अर्थात् मण्डलीक, सिर छथि और ओकर मुक्तिदाता छथि, तहिना पति अपन स्त्रीक उपर, अर्थात् ओकर सिर, अछि। 24 तँ जाहि तरहेँ मण्डली मसीहक अधीन रहैत अछि, ताहि तरहेँ स्त्री सभ केँ सभ बात मे अपना-अपना पतिक अधीन रहबाक छैक। 25 यौ पति लोकनि, ओहि तरहेँ अपना स्त्री सँ प्रेम करू जाहि तरहेँ मसीह मण्डली सँ कयलनि और ओकरा लेल अपना केँ अर्पित कऽ देलनि, 26 जाहि सँ ओ ओकरा जल सँ धो कऽ वचन द्वारा शुद्ध करैत ओकरा पवित्र कऽ सकथि। 27 ई बात ओ एहि लेल कयलनि जाहि सँ ओ अपना सामने मण्डली केँ एक एहन कनियाँक रूप मे प्रस्तुत कऽ सकथि जे अति सुन्नरि होअय, जकरा मे ने कोनो दाग, ने झुर्री आ ने कोनो आन दोष होइक, बल्कि जे पवित्र और निष्कलंक होअय। 28 तहिना, पतिओ लोकनि केँ अपना स्त्री सँ अपन शरीर जकाँ प्रेम करबाक छैक। जे केओ अपना स्त्री सँ प्रेम करैत अछि, से अपना सँ प्रेम करैत अछि। 29 केओ कहाँ अपना शरीर सँ घृणा करैत अछि? बरु, ओ ओकर पालन-पोषण करैत अछि, ओकर देख-रेख करैत अछि। मसीहो मण्डलीक संग एहिना करैत छथि, कारण, मण्डली हुनकर शरीर छनि, 30 आ अपना सभ ओहि शरीरक अंग छी। 31 धर्मशास्त्र मे लिखल अछि जे, “एहि कारणेँ पुरुष अपन माय-बाबू केँ छोड़ि कऽ अपन स्त्रीक संग रहत, और दूनू एक शरीर भऽ जायत।” 32 ई एकटा पैघ रहस्य अछि, मुदा हम एकरा एहि रूप मे बुझैत छी जे ई मसीह और हुनकर मण्डलीक सम्बन्धक दिस संकेत करैत अछि। 33 तैयो एकर व्यक्तिगत रूप मे सेहो अर्थ होइत अछि—अहाँ सभ मे सँ हर व्यक्ति जहिना अपना सँ प्रेम करैत छी तहिना अपना स्त्री सँ प्रेम करू, और स्त्री अपन पतिक आदर करथि।
Ephesians 6
1 हौ धिआ-पुता सभ! तोँ सभ प्रभुक लोक होयबाक कारणेँ अपन माय-बाबूक आज्ञा मानह, किएक तँ यैह उचित छह। 2 धर्मशास्त्र मे लिखल अछि, “अपन माय-बाबूक आदर करह”—ई पहिल आज्ञा अछि जकरा संग एक वचनो देल गेल अछि। 3 ओ वचन ई अछि जे, “...जाहि सँ तोहर कल्याण होअओ और तोँ बहुतो साल धरि पृथ्वी पर जीबैत रहह।” 4 यौ पिता लोकनि, अहाँ सभ अपन बच्चा सभक संग एहन व्यवहार नहि करू जाहि सँ ओ सभ तंग भऽ कऽ खिसिआयल रहि जाय, बल्कि ओकरा सभक पालन-पोषण प्रभुक शिक्षा आ निर्देशक अनुसार करिऔक। 5 यौ दास सभ! अहाँ सभ जहिना मसीहक सेवा करितहुँ तहिना निष्कपट मोन सँ भय आ आदरक संग तिनका सभक आज्ञा मानू जे सभ एहि संसार मे अहाँ सभक मालिक छथि। 6 मालिक केँ खुश करबाक उद्देश्य सँ, जखन ओ देखैत छथि तखने मात्र अपन काज नहि करू, बल्कि पूरा मोन सँ परमेश्वरक इच्छा पूरा करैत अपना केँ मसीहेक दास बुझि कऽ करू। 7 अपन सेवा-काज खुशी मोन सँ करू, ई बुझैत जे मनुष्यक लेल नहि, बल्कि प्रभुक लेल करैत छी, 8 कारण, अहाँ सभ तँ जनिते छी जे प्रत्येक व्यक्ति, ओ चाहे दास होअय वा स्वतन्त्र, ओ जे कोनो नीक काज करत, तकर प्रतिफल प्रभु सँ पाओत। 9 आब अहाँ सभ, जे मालिक छी, अहूँ सभ उचिते व्यवहार अपन दास सभक संग करू। डेरौनाइ-धमकौनाइ छोड़ि दिअ, एहि बातक मोन रखैत जे स्वर्ग मे ओकरा सभक आ अहाँ सभक एके मालिक छथि, और ओ ककरो संग पक्षपात नहि करैत छथि। 10 अन्त मे ई जे, प्रभुक असीम सामर्थ्य द्वारा हुनका मे बलवन्त होउ। 11 परमेश्वर सँ भेटल सम्पूर्ण अस्त्र-शस्त्र धारण करू जाहि सँ शैतानक छल-कपट वला चालि सभक सामना कऽ सकी। 12 कारण, अपना सभक संघर्ष मनुष्य सँ नहि अछि, बल्कि एहि अन्हार संसारक अदृश्य अधिपति सभ, अधिकारी सभ आ शासन करऽ वला सभ सँ अछि, आत्मिक क्षेत्र सभक दुष्ट शक्ति सभ सँ अछि। 13 एहि लेल, परमेश्वरक सम्पूर्ण अस्त्र-शस्त्र धारण करू, जाहि सँ दुष्ट वला दुर्दिन जखन आओत, तँ अहाँ सभ दुष्टताक सामना कऽ सकी, आ अन्त धरि लड़ि कऽ ठाढ़ रहि सकी। 14 तेँ डाँड़ मे सत्यक फाँड़ बान्हि कऽ, धार्मिकताक कवच धारण कऽ आ शान्तिक सुसमाचार सुनयबाक लेल उत्साहक जुत्ता पयर मे पहिरि दृढ़ भऽ कऽ ठाढ़ होउ। 16 संगहि विश्वासक ढाल हाथ मे लेने रहू, जकरा द्वारा अहाँ सभ दुष्ट शैतानक सभ अग्निवाण मिझा सकब। 17 उद्धारक टोप लगाउ आ पवित्र आत्माक तरुआरि, अर्थात् परमेश्वरक वचन, सेहो लऽ लिअ। 18 हर समय मे परमेश्वरक आत्माक सहायता सँ सभ प्रकारक प्रार्थना और विनती प्रभु सँ करैत रहू। प्रार्थना करऽ मे सदिखन सचेत आ लगनशील रहू। परमेश्वरक सभ लोकक लेल प्रार्थना कयनाइ नहि छोड़ू। 19 हमरो लेल प्रार्थना करू। प्रार्थना ई करू जे हमरा जखन बजबाक अवसर भेटय, तखन कहऽ वला शब्द हमरा देल जाय, जाहि सँ हम निडर भऽ कऽ लोक केँ शुभ समाचारक ओहि सत्य केँ सुना सकी, जे पहिने गुप्त छल मुदा आब प्रगट कयल गेल अछि। 20 हम ओही शुभ समाचारक लेल राजदूत छी, आ जहल मे कैदी छी । ई प्रार्थना करू जे, जहिना हमरा साहसक संग शुभ समाचार सुनयबाक चाही, तहिना हम सुना सेहो सकी। 21 प्रभुक विश्वस्त सेवक, हमर प्रिय भाय तुखिकुस अहाँ सभ केँ सभ बात सुनौताह, जाहि सँ अहूँ सभ बुझब जे हम कोना छी आ की कऽ रहल छी। 22 हम हुनका एही लेल अहाँ सभक ओतऽ पठा रहल छी, जे अहाँ सभ हमरा सभक सभ हाल-समाचार बुझी, आ ओ अहाँ सभक हिम्मत बढ़बथि। 23 पिता परमेश्वर आ प्रभु यीशु मसीहक दिस सँ सभ भाइ लोकनि केँ शान्ति आ विश्वासक संग प्रेम भेटैत रहय। 24 परमेश्वरक कृपा ओहि सभ लोक पर रहय, जे सभ अपना सभक प्रभु यीशु मसीह सँ ओहन प्रेम करैत अछि जे कहियो समाप्त नहि होयत।


text:
बिहारक निदेशक प्रमुख, स्वास्थ सेवा डाॅ. उमेश्वर प्रसाद वर्मा, शेखपुरा कें भाजपाक अति पिछड़ा प्रकोष्ठ कें जिलाध्यक्ष अजय चंद्रवंशी समेत 10 मरीजक मंगलदिन काेराेना सं मृत्यु भ’ गेल। डाॅ. वर्मा 67 साल कें छलाह। काेराेनाक लक्षण एलाक बाद ओ 28 सितंबर कें एम्स मे भर्ती कयल गेल छल। हुनक पहिने बाइपास सर्जरी सेहो भ’ चुकल छल आ ओ थाराॅयड वा अर्थराइटिस सं सेहो पीड़ित छलाह। स्वास्थ्य विभागक कोनो बड़का अधिकारीक काेराेना सं पहिल मृत्यु अछि। हुनक मृत्यु सेहो एम्स मे भेल।
राज्य मे कोरोना सैंपल केर जांचक संख्या कनि कम भेल अछि। पिछला 24 घंटे मे 144535 जांच भेल जाहिमे 1439 नबका संक्रमित भेटल। आब संक्रमितक कुल संख्या 181472 पहुंच गेल। मुदा, एक्टिव केस 12686 अछि। बिहार मे रिकवरी दर बढ़ि क’ 92.52% भ’ गेल अछि। अहिमे कुल स्वस्थ होबय वलाक संख्या 167890 पहुंच गेल अछि। मंगलदिन पटना मे सर्वाधिक 195 नबका कोरोना संक्रमित मरीज भेटल।


text:
ⓘ व्यास गाउँपालिका
ब्याँस गाउँपालिका दार्चुला जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद दार्चुला जिलामे साविकक ब्याँस, राप्ला, सुनसेरा, धौलाकोट आ हुती गाउँ विकास समितिसभके मिलाए ब्याँस गाउँपालिका बनाएल गेल अछि ।ब्याँस गाउँपालिकाक कूल क्षेत्रफल ८३९.२६ वर्गकिलोमिटर रहल अछि । ई गाउँपालिका ६ वडामे विभाजन कएल गेल अछि । ई गाउँपालिकाक कूल जनसङ्ख्या १०,३४७ रहल अछि । ई गाउँपालिकाक सिमाना पूर्वमे बझाङ जिला आ चीन, पश्चिममे भारत, उत्तरमे चीन तथा दक्षिणमे दुहुँ गाउँपालिका आ अपिहिमाल गाउँपालिका धरि फैलल अछि ।


text:
सेन्ट्रल मार्किट प्रोजेक्ट
सेन्ट्रल मार्किट प्रोजेक्ट तीनटा गगनचुम्बी इमारतसभक कम्प्लेक्स छी, जे “अधिक उंच” आ अबु धाबी, संयुक्त अरब एमिरेट्स मे अछि। [२] तीन टावरसभक निर्माण २०१० मे समाप्त करवाक लेल निर्धारित कएल गेल छल, मुद्दा २००९ कऽ वित्तीय संकट २०१४ मे ई परियोजना कऽ पूरा होमएके तारीखसँ धक्का द देलक। कम्प्लेक्समे दुइटा मल, आ दुइटा मैरियट होटेल सेहो शामिल अछि।
बुर्ज मोहम्मद बिन रशीद[सम्पादन करी]
ट्रस्ट टावर[सम्पादन करी]
होटल टावर[सम्पादन करी]
सन्दर्भ सामग्रीसभ[सम्पादन करी]
- ↑ "Aldar Properties"।
- ↑ "Burj Mohammed Bin Rashid", Emporis.com, अन्तिम पहुँच २०१६-०५-०५।


text:
Monday, August 24, 2009
एक विलक्षण प्रतिभा जिनका हम सदिखन याद करैत छी (बीसम कड़ी )
हमर एकटा स्वभाव अछि, जे आई धरि हम नहि बदलि सकलियैक अछि, आ आब शायद बदलि नहि सकैत छियैक। हमरा मोन में खराप बात बहुत जल्दी आबि जायत अछि। पचास तरहक आशंका तुंरत आबि जायत अछि। हम कतबो कोशिस करैत छियैक जे मोन सs निकालि दियैक मुदा कियैक ओ निकलत। चाहे कियो घर सs बाहर गेल होयथ आ समय पर नञ लौटल होयथ किंवा कोनो तरहक मोन खराप होय। हम बहुत जल्दी घबरा जायत छी। आ तखैन्ह नञ हमरा खएबा में नीक लागैत अछि आ नञ दोसर कोनो काज में। इ हमर सबस पैघ कमजोरी अछि एहि लेल हमरा हमर शुभ चिन्तक बेटा हमर पति आ हमर सब सs नीक संगी जे आई धरि एकहि टा छथि सेहो कैयैक बेर समझौलैथ आ समझाबैत छथि मुदा ओहि स्वभाव के हम नहि बदलि सकलहुँ।
हम सोचि के अस्पताल गेल छलहुँ जे हम श्री ठाकुर जी के लs कs घर अयबैन्ह आ अनबो कयलहुँ मुदा हमरा पता चलल आ डॉक्टर बी.एन.झा कहलैथ जे bone marrow कराबय परतैन्ह आ ओहो वेल्लोर जाय कs , इ सुनतहि हमरा जेना खराब दिनक आशंका भs गेल। ओना तs डॉक्टर साहब बुझेलथि जे जमशेदपुर में सेहो bone marrow भs सकैत छलैन्ह, चूँकि ओ चाहए छलथिन्ह एक बेर वेल्लोर में सबटा जाँच भs जाय ताहि लेल ओ जमशेदपुर में आगू जाँच नञ कराय वेल्लोर पठा रहल छलथिन्ह। ओहि दिन, राति भरि हमरा कियैक नींद होयत। भरि राति सोचितहि प्रात भs गेल।
दोसर दिन सs वेल्लोर जेबाक आ अगुलका जाँच करेबाक विषय में सोचय के छल, आ हम सब सब सँ पहिने अपन बहिन जमाय, यानि छोट बहिनक पति जे नीक डॉक्टर छथि आ धनबाद में छलाह हुनका सs गप्प कयलहुँ। ओहि समय हमर बाबूजी सेहो धनबाद में छलाह। सब सs बात बिचारक बाद भेलैक जे बाबुजी हमरा सब सँग वेल्लोर जयताह आ माँ बच्चा सब संग जमशेदपुर में रहतिह।
बाबुजी श्री ठाकुर जी आ हम तीनू गोटे साँझ में वेल्लोर पहुँचलहुँ। होटल पहुँचि आ तैयार भs एक बेर अस्पताल गेलहुँ आ अस्पताल देखि आबि गेलहुँ। राति भरि हमरा कियैक नींद होयत भोर में हम सब समय पर तैयार भs अस्पताल पहुँचि गेलहुँ। अस्पताल में तs किछु दिक्कत नहि छलैक मुदा जाहि डॉक्टर के ओहि ठाम डॉक्टर बी. एन. झा पठेने रहथि हुनक विषय में हम सब पता करय के लेल घुमि रहल छलहुँ। हमरा सब केर घुमैत देखि एक सज्जन रुकि कs पुछलाह " अहाँ सब केर कोनो दिक्कत अछि वा किनको खोजि रहल छि"? हम तुंरत कहलियैन्ह "असल में हमरा सब केर डॉक्टर कुरियन सs देखेबाक अछि, हुनके खोजि रहल छियैन्ह" । सुनतहि ओ पुछलाह "अहाँ सब रजिस्ट्रेशन करवा लेने छी "? जहिना हम सब कहलियैन्ह नय करवाबय के अछि, ओ तुरंत अपना संग लs जा रजिस्ट्रेशन करवा संग चलय लेल कहलाह आ ओकर बाद कुर्सी सब लागल हॉल छलैक ओहि ठाम बैसय लेल कहि कतहु चलि गेलाह। श्री ठाकुर जी केर नाम लs बजेलकैन्ह हम तीनु गोटे भीतर गेलहुँ । भीतर पहुँचि हम जे देखलहुं तs हमर आश्चर्यक ठेकान नहिं रहल। डॉक्टर कुरियन आओर कियो नहि, ओ तs ओ व्यक्ति छलाह जे हमरा सब केर सब काज करवा अपना सँग ओहि ठाम तक अनने छलाह । हम बाबुजी आ श्री लल्लन जी तीनु गोटे एक दोसराक मुँह तकैत रहि गेलहुँ । विश्वास नहिं भेल जे एतेक नामी आ पैघ डॉक्टर के इहो रूप होइत छैक । हम सब तs कहियो कल्पना में सेहो नहि सोचने आ देखने रहियैक डॉक्टर के इ रूप ।
डॉक्टर कुरियन पहिने जमशेदपुरक पूरा रिपोर्ट देखि आ विस्तार सs सब किछु पुछलाह आ ताहि केर बाद इ कहि अस्पताल में भर्ती होयबाक लेल कहलाह जे दू तीन दिन में सबटा जाँच भs जायत ताहि केर बाद हम अहाँ सब केर किछु कहि सकैत छी। अस्पताल में भर्ती करेलाक बाद दू तीन दिन तक हम सब दिन, राति में हिनकर भोजनक बाद करीब १० बजे आपस होटल बाबुजी केर सँग आबि जायत छलियैन्ह । मोन तs अयबाक नहिं होयत चल मुदा बाबुजी आ हिनकर जिद्द रहैत छलैन्ह तs आबि जाइ ।राति भरि हम किछु किछु समय पर बाथरूम जाइ आ समय देखि । भोर ६ बजे सs पहिनहि अस्पताल पहुँचि जायत छलहुँ बाबुजी अपन बाद में आबथि।
एक सप्ताह धरि जाँच आ रेपोर्टक सिलसिला चलैत रहलैक आ एक सप्ताह बाद एक दिन डॉक्टर कुरियन अपने अपन पूरा डाक्टरक दल सँग अयलाह । एक टा चीज हम वेल्लोर अस्पताल में देखलहुँ जे कोनो ठाम देखय के लेल नहिं भेटल। ओहि ठामक डाक्टर सब पूर्ण रूपेण मरीज के लेल समर्पित रहैत छथि आ ताहू में डाक्टर कुरियन के हम महान कहि सकैत छियैन्ह । सब दिन ओ आबि पहिने मरीज वाला बिछावन केर बगल में एकटा आओर बिछावन रहैत छलैक ओहि पर बैसि जाइत छलाह आ पहिने हाल चाल पुछैथ । ओहियो दिन आबि बैसी गेलाह आ हाल चाल पुछलाह, ताहि केर बाद कहलाह "आब सबटा रिपोर्ट तs आबि गेल अछि, मुदा हम सब bone marrow करबैन्ह जाहि मे बहुत कष्ट होइत छैक। ठाकुर जी केर खून बहुत कम छैन्ह जाहि लेल हमरा सब केर खुनक आवश्यकता परत आ अहाँ सब मे सs एक गोटे के खून देबय पडत। हम तुंरत खून देबाक लेल तैयार भs गेलहुँ। हमरा घर में हमर चारू गोटे के एकहि ग्रुप केर खून छैक। डाक्टर कुरियन हिनका देखि जखैन्ह बाहर गेलाह तs हुनक एकगोट सहायक डाक्टर हमरा बाहर बजेलाह आ हमरा एकटा फार्म दs blood bank जा खून देबाक लेल कहलथि ।
हम फार्म लेलाक बाद हिनकर केबिन मे नहिं गेलहुँ आ सोझे blood bank चलि गेलहुँ। नर्स के जहिना फार्म देखेलहुँ ओ तुंरत एक टा कुर्सी पर बैसेलथि आ किछु समय बाद हमरा एकटा खूब पैघ हॉल मे लs गेलिह । जहिना हॉल मे हम पैसलहुँ पूरा हॉल मे सब ठाम सब बिछावन पर लोक सुतल खून दैत छल । इ देखतहि हमर डर सs हालत ख़राब भs गेल । हमरा सूई सs बड डर होइत छलs आ सुनने रहियैक जे blood donation मे बहुत समय लागैत छैक।मोन में एक सँग कैयैक टा प्रश्न उठैत छल जाहि मे पहिल ई: जँ हम बेहोश भs गेलहुँ तs की होयत ?हमरा सँग आओर कियो नहि छलs । बाबुजी के हम खून देबय लेल नहि कहितियैन्ह ।
सूई घुसाबय सs पहिने तक हम बहुत डरल छलहुँ मुदा एक बेर सुई घुसा देलक ताहि केर बाद साहस बढि गेल आ दर्द से नहि होइत छल। जखैन्ह हमरा बुझय में आबि गेल, हम बेहोश नहि होयब तs हम नर्स सs पुछलियैक "इ खून हमर पति के देल जयतैन्ह नय" ? ओ कहलक " नहि अहाँक पति के दोसर खून हुनक ग्रुप के देल जायत जे bank सs उपलब्ध होयत "। हम सुनने छलियैक जे bank में HIV केर जाँच नहि होइत छैक जाहि चलते मात्र सम्बन्धी व जे मरीजक संग आयल रहैत छथि हुनके खून लेल जाइत छलैक , इ सुनतहि हमरा और मोन बेचैन होमय लागल तथापि हम ओहि blood bank केर विभागाध्यक्ष छलैथ हुनका बजवोलियैन्ह आ कहलियैन्ह हमर आ हमर पति केर खुनक एकहि ग्रुप छैन्ह । ओहो हमरा कहलथि ई संभव नहि छलैक । हमरा किछु नय फ़ुराइत छल, तथापि हम हुनका आग्रह केलियैन्ह जे "हमर खून पर हमर नाम आ मरीजक नाम लिखि राखि दियोक आ किछु घंटा रुकि कs कोनो दोसर ठाम खून पठाबियौक , ताबैत हम डॉक्टर कुरियन सs भेंट कयने आबैत छि "। डॉक्टर कुरियन केर नाम सुनतहि डॉक्टर हमरा कहलैथ "ओना तs हम सब, सब खून पर खून देबय वाला केर नाम,मरीजक नाम आ तारीख लिखि दैत छियैक । डॉक्टर कुरियन कहि देताह तs हम अहींक खून अहाँक पति लेल पठा देबैन्ह "।
नर्स आबि हमर सुई निकालि देलैथ आ हमरा हिदायत देलैथ जे कम स कम १५ मिनट रुकय लेल मुदा हम सुई निकालैत के संग अपन चप्पल पहिरलहुं आ तुंरत ओहि ठाम सs बिदा भs गेलहुं । हम देखलियैक नर्स चाय लय आबि रहल छलैथ मुदा हमरा ओहि समय इहो होश नय छल जे हम खून देने छलियैक तुंरत नय जयबाक चाही । हम आठ नौ दिन सs वेल्लोर में छलहुँ आ ओतबा दिन में ततेक बेर डॉक्टर कुरियन सs काज पड़ल छलs जे कोन समय में डॉक्टर कुरियन कतय रहैत छथि से हमरा बुझल भs गेल छल । हम जल्दी जल्दी ओहि वार्ड पहुँचलहुँ मुदा पता चलल डॉक्टर कुरियन ओहि ठाम नहि छलाह ओहि वार्ड केर डॉक्टर हमरा दोसर वार्ड केर नाम बता कहलथि अखैन्ह ओहि ठाम भेटताह , हम लगभग दौरति ओहि वार्ड तक पहुँचलहुँ ।
वार्ड में पहुँचलहुँ ताबैत धरि पसीना सs लथपथ भs गेल छलहुँ हमरा देखि केयो कहि सकैत छलs जे हम थाकल आ परेशान छी । वार्ड में पहुँचति देरी हम डॉक्टर कुरियन केर सहायक डॉक्टर सs हुनका विषय में पुछलियैन्ह मुदा ओ हमारा जवाब देबय सs पहिने पुछलाह "आखिर की बात अछि अहाँ एतेक घबरायल कियैक छि? पहिने अहाँ बैसू आ हमरा कहू की बात छैक "? आ तुंरत एक ग्लास पानि मँगा कs पिबय लेल देलाह , मुदा हम पानि पिबय सs पहिनहि एक साँस में हुनका सब बात बता देलियैन्ह आ कहलियैन्ह" हमारा डॉक्टर कुरियन केर मदद चाही" । ओ तुंरत कहलाह अहाँ के हम कतहु नय जाय देब हम तुंरत डॉक्टर कुरियन के एहि ठाम बजा दैत छियैन्ह । तुंरत अपन पेजर निकालि खबर पठा देलथि हुनक समाद अखैन्ह खतमो नहि भेल छलैन्ह कि हम डॉक्टर कुरियन के आबैत देखलियैन्ह । हम दौरि क डॉक्टर कुरियन लग पहुँचलहुँ आ सबटा बात बता देलियैन्ह । हमर गप्प सुनैत देरी डॉक्टर कुरियन हमरा कहलाह "अहाँ घबराऊ जुनि, अहीं केर खून अहाँक पति के देल जयतैन्ह" आ फ़ोन उठा ओहि ठाम सs blood bank केर विभागध्यक्ष के फ़ोन करि कहि देलथिन्ह जे "श्री ठाकुर जी केर केबिन में हुनक पत्नी जे खून देने छथिन्ह सैह पठायल जाय "। एतवा वाक्य सुनि हमरा जे ख़ुशी भेटल ताहि केर हम वर्णन नहि कs सकैत छियैक । एहि देश में एहेनो डॉक्टर छैथ ताहि केर हमरा अंदाज नहि छल । हम हुनका धन्यवाद कि देतियैन्ह हम एक टक हुनका देखैत रहि गेलियैन्ह। ओ हमरा दिस देखि कहलाह अहाँ केबिन में जाऊ साँझ में श्री ठाकुर जी केर अहीं वाला खून चढ़तैन्ह।
हम सोचि के अस्पताल गेल छलहुँ जे हम श्री ठाकुर जी के लs कs घर अयबैन्ह आ अनबो कयलहुँ मुदा हमरा पता चलल आ डॉक्टर बी.एन.झा कहलैथ जे bone marrow कराबय परतैन्ह आ ओहो वेल्लोर जाय कs , इ सुनतहि हमरा जेना खराब दिनक आशंका भs गेल। ओना तs डॉक्टर साहब बुझेलथि जे जमशेदपुर में सेहो bone marrow भs सकैत छलैन्ह, चूँकि ओ चाहए छलथिन्ह एक बेर वेल्लोर में सबटा जाँच भs जाय ताहि लेल ओ जमशेदपुर में आगू जाँच नञ कराय वेल्लोर पठा रहल छलथिन्ह। ओहि दिन, राति भरि हमरा कियैक नींद होयत। भरि राति सोचितहि प्रात भs गेल।
दोसर दिन सs वेल्लोर जेबाक आ अगुलका जाँच करेबाक विषय में सोचय के छल, आ हम सब सब सँ पहिने अपन बहिन जमाय, यानि छोट बहिनक पति जे नीक डॉक्टर छथि आ धनबाद में छलाह हुनका सs गप्प कयलहुँ। ओहि समय हमर बाबूजी सेहो धनबाद में छलाह। सब सs बात बिचारक बाद भेलैक जे बाबुजी हमरा सब सँग वेल्लोर जयताह आ माँ बच्चा सब संग जमशेदपुर में रहतिह।
बाबुजी श्री ठाकुर जी आ हम तीनू गोटे साँझ में वेल्लोर पहुँचलहुँ। होटल पहुँचि आ तैयार भs एक बेर अस्पताल गेलहुँ आ अस्पताल देखि आबि गेलहुँ। राति भरि हमरा कियैक नींद होयत भोर में हम सब समय पर तैयार भs अस्पताल पहुँचि गेलहुँ। अस्पताल में तs किछु दिक्कत नहि छलैक मुदा जाहि डॉक्टर के ओहि ठाम डॉक्टर बी. एन. झा पठेने रहथि हुनक विषय में हम सब पता करय के लेल घुमि रहल छलहुँ। हमरा सब केर घुमैत देखि एक सज्जन रुकि कs पुछलाह " अहाँ सब केर कोनो दिक्कत अछि वा किनको खोजि रहल छि"? हम तुंरत कहलियैन्ह "असल में हमरा सब केर डॉक्टर कुरियन सs देखेबाक अछि, हुनके खोजि रहल छियैन्ह" । सुनतहि ओ पुछलाह "अहाँ सब रजिस्ट्रेशन करवा लेने छी "? जहिना हम सब कहलियैन्ह नय करवाबय के अछि, ओ तुरंत अपना संग लs जा रजिस्ट्रेशन करवा संग चलय लेल कहलाह आ ओकर बाद कुर्सी सब लागल हॉल छलैक ओहि ठाम बैसय लेल कहि कतहु चलि गेलाह। श्री ठाकुर जी केर नाम लs बजेलकैन्ह हम तीनु गोटे भीतर गेलहुँ । भीतर पहुँचि हम जे देखलहुं तs हमर आश्चर्यक ठेकान नहिं रहल। डॉक्टर कुरियन आओर कियो नहि, ओ तs ओ व्यक्ति छलाह जे हमरा सब केर सब काज करवा अपना सँग ओहि ठाम तक अनने छलाह । हम बाबुजी आ श्री लल्लन जी तीनु गोटे एक दोसराक मुँह तकैत रहि गेलहुँ । विश्वास नहिं भेल जे एतेक नामी आ पैघ डॉक्टर के इहो रूप होइत छैक । हम सब तs कहियो कल्पना में सेहो नहि सोचने आ देखने रहियैक डॉक्टर के इ रूप ।
डॉक्टर कुरियन पहिने जमशेदपुरक पूरा रिपोर्ट देखि आ विस्तार सs सब किछु पुछलाह आ ताहि केर बाद इ कहि अस्पताल में भर्ती होयबाक लेल कहलाह जे दू तीन दिन में सबटा जाँच भs जायत ताहि केर बाद हम अहाँ सब केर किछु कहि सकैत छी। अस्पताल में भर्ती करेलाक बाद दू तीन दिन तक हम सब दिन, राति में हिनकर भोजनक बाद करीब १० बजे आपस होटल बाबुजी केर सँग आबि जायत छलियैन्ह । मोन तs अयबाक नहिं होयत चल मुदा बाबुजी आ हिनकर जिद्द रहैत छलैन्ह तs आबि जाइ ।राति भरि हम किछु किछु समय पर बाथरूम जाइ आ समय देखि । भोर ६ बजे सs पहिनहि अस्पताल पहुँचि जायत छलहुँ बाबुजी अपन बाद में आबथि।
एक सप्ताह धरि जाँच आ रेपोर्टक सिलसिला चलैत रहलैक आ एक सप्ताह बाद एक दिन डॉक्टर कुरियन अपने अपन पूरा डाक्टरक दल सँग अयलाह । एक टा चीज हम वेल्लोर अस्पताल में देखलहुँ जे कोनो ठाम देखय के लेल नहिं भेटल। ओहि ठामक डाक्टर सब पूर्ण रूपेण मरीज के लेल समर्पित रहैत छथि आ ताहू में डाक्टर कुरियन के हम महान कहि सकैत छियैन्ह । सब दिन ओ आबि पहिने मरीज वाला बिछावन केर बगल में एकटा आओर बिछावन रहैत छलैक ओहि पर बैसि जाइत छलाह आ पहिने हाल चाल पुछैथ । ओहियो दिन आबि बैसी गेलाह आ हाल चाल पुछलाह, ताहि केर बाद कहलाह "आब सबटा रिपोर्ट तs आबि गेल अछि, मुदा हम सब bone marrow करबैन्ह जाहि मे बहुत कष्ट होइत छैक। ठाकुर जी केर खून बहुत कम छैन्ह जाहि लेल हमरा सब केर खुनक आवश्यकता परत आ अहाँ सब मे सs एक गोटे के खून देबय पडत। हम तुंरत खून देबाक लेल तैयार भs गेलहुँ। हमरा घर में हमर चारू गोटे के एकहि ग्रुप केर खून छैक। डाक्टर कुरियन हिनका देखि जखैन्ह बाहर गेलाह तs हुनक एकगोट सहायक डाक्टर हमरा बाहर बजेलाह आ हमरा एकटा फार्म दs blood bank जा खून देबाक लेल कहलथि ।
हम फार्म लेलाक बाद हिनकर केबिन मे नहिं गेलहुँ आ सोझे blood bank चलि गेलहुँ। नर्स के जहिना फार्म देखेलहुँ ओ तुंरत एक टा कुर्सी पर बैसेलथि आ किछु समय बाद हमरा एकटा खूब पैघ हॉल मे लs गेलिह । जहिना हॉल मे हम पैसलहुँ पूरा हॉल मे सब ठाम सब बिछावन पर लोक सुतल खून दैत छल । इ देखतहि हमर डर सs हालत ख़राब भs गेल । हमरा सूई सs बड डर होइत छलs आ सुनने रहियैक जे blood donation मे बहुत समय लागैत छैक।मोन में एक सँग कैयैक टा प्रश्न उठैत छल जाहि मे पहिल ई: जँ हम बेहोश भs गेलहुँ तs की होयत ?हमरा सँग आओर कियो नहि छलs । बाबुजी के हम खून देबय लेल नहि कहितियैन्ह ।
सूई घुसाबय सs पहिने तक हम बहुत डरल छलहुँ मुदा एक बेर सुई घुसा देलक ताहि केर बाद साहस बढि गेल आ दर्द से नहि होइत छल। जखैन्ह हमरा बुझय में आबि गेल, हम बेहोश नहि होयब तs हम नर्स सs पुछलियैक "इ खून हमर पति के देल जयतैन्ह नय" ? ओ कहलक " नहि अहाँक पति के दोसर खून हुनक ग्रुप के देल जायत जे bank सs उपलब्ध होयत "। हम सुनने छलियैक जे bank में HIV केर जाँच नहि होइत छैक जाहि चलते मात्र सम्बन्धी व जे मरीजक संग आयल रहैत छथि हुनके खून लेल जाइत छलैक , इ सुनतहि हमरा और मोन बेचैन होमय लागल तथापि हम ओहि blood bank केर विभागाध्यक्ष छलैथ हुनका बजवोलियैन्ह आ कहलियैन्ह हमर आ हमर पति केर खुनक एकहि ग्रुप छैन्ह । ओहो हमरा कहलथि ई संभव नहि छलैक । हमरा किछु नय फ़ुराइत छल, तथापि हम हुनका आग्रह केलियैन्ह जे "हमर खून पर हमर नाम आ मरीजक नाम लिखि राखि दियोक आ किछु घंटा रुकि कs कोनो दोसर ठाम खून पठाबियौक , ताबैत हम डॉक्टर कुरियन सs भेंट कयने आबैत छि "। डॉक्टर कुरियन केर नाम सुनतहि डॉक्टर हमरा कहलैथ "ओना तs हम सब, सब खून पर खून देबय वाला केर नाम,मरीजक नाम आ तारीख लिखि दैत छियैक । डॉक्टर कुरियन कहि देताह तs हम अहींक खून अहाँक पति लेल पठा देबैन्ह "।
नर्स आबि हमर सुई निकालि देलैथ आ हमरा हिदायत देलैथ जे कम स कम १५ मिनट रुकय लेल मुदा हम सुई निकालैत के संग अपन चप्पल पहिरलहुं आ तुंरत ओहि ठाम सs बिदा भs गेलहुं । हम देखलियैक नर्स चाय लय आबि रहल छलैथ मुदा हमरा ओहि समय इहो होश नय छल जे हम खून देने छलियैक तुंरत नय जयबाक चाही । हम आठ नौ दिन सs वेल्लोर में छलहुँ आ ओतबा दिन में ततेक बेर डॉक्टर कुरियन सs काज पड़ल छलs जे कोन समय में डॉक्टर कुरियन कतय रहैत छथि से हमरा बुझल भs गेल छल । हम जल्दी जल्दी ओहि वार्ड पहुँचलहुँ मुदा पता चलल डॉक्टर कुरियन ओहि ठाम नहि छलाह ओहि वार्ड केर डॉक्टर हमरा दोसर वार्ड केर नाम बता कहलथि अखैन्ह ओहि ठाम भेटताह , हम लगभग दौरति ओहि वार्ड तक पहुँचलहुँ ।
वार्ड में पहुँचलहुँ ताबैत धरि पसीना सs लथपथ भs गेल छलहुँ हमरा देखि केयो कहि सकैत छलs जे हम थाकल आ परेशान छी । वार्ड में पहुँचति देरी हम डॉक्टर कुरियन केर सहायक डॉक्टर सs हुनका विषय में पुछलियैन्ह मुदा ओ हमारा जवाब देबय सs पहिने पुछलाह "आखिर की बात अछि अहाँ एतेक घबरायल कियैक छि? पहिने अहाँ बैसू आ हमरा कहू की बात छैक "? आ तुंरत एक ग्लास पानि मँगा कs पिबय लेल देलाह , मुदा हम पानि पिबय सs पहिनहि एक साँस में हुनका सब बात बता देलियैन्ह आ कहलियैन्ह" हमारा डॉक्टर कुरियन केर मदद चाही" । ओ तुंरत कहलाह अहाँ के हम कतहु नय जाय देब हम तुंरत डॉक्टर कुरियन के एहि ठाम बजा दैत छियैन्ह । तुंरत अपन पेजर निकालि खबर पठा देलथि हुनक समाद अखैन्ह खतमो नहि भेल छलैन्ह कि हम डॉक्टर कुरियन के आबैत देखलियैन्ह । हम दौरि क डॉक्टर कुरियन लग पहुँचलहुँ आ सबटा बात बता देलियैन्ह । हमर गप्प सुनैत देरी डॉक्टर कुरियन हमरा कहलाह "अहाँ घबराऊ जुनि, अहीं केर खून अहाँक पति के देल जयतैन्ह" आ फ़ोन उठा ओहि ठाम सs blood bank केर विभागध्यक्ष के फ़ोन करि कहि देलथिन्ह जे "श्री ठाकुर जी केर केबिन में हुनक पत्नी जे खून देने छथिन्ह सैह पठायल जाय "। एतवा वाक्य सुनि हमरा जे ख़ुशी भेटल ताहि केर हम वर्णन नहि कs सकैत छियैक । एहि देश में एहेनो डॉक्टर छैथ ताहि केर हमरा अंदाज नहि छल । हम हुनका धन्यवाद कि देतियैन्ह हम एक टक हुनका देखैत रहि गेलियैन्ह। ओ हमरा दिस देखि कहलाह अहाँ केबिन में जाऊ साँझ में श्री ठाकुर जी केर अहीं वाला खून चढ़तैन्ह।
Posted by Kusum Thakur at 10:35 AM
Labels: कुसुम ठाकुर
No comments:
Subscribe to: Post Comments (Atom)


text:
Tuesday, November 10, 2009
एक विलक्षण प्रतिभा जिनका हम सदिखन याद करैत छी (चौबीसम कड़ी)
मनुष्य जखैन्ह दुःख में रहैत अछि तs ओकरा भगवान छोरि और किछु मोन नहि रहैत छैक । ओ अपन दुःख में ततेक नहि ओझरायल रहैत छैक जे आन किछु सोचबाक ओकरा फुर्सत नहि भेंटैत छैक । लल्लन जी सन व्यक्तित्व केर बाते किछु आओर होइत छैक । अपने बीमार छलाह मुदा दोसर केर विषय में सदिखैन सोचैत रहैत छलाह । कखनहु कs हुनक एहि तरहक सोच देखि हमहु बिसरि जायत छलहुँ जे ओ बीमार छथि मुदा एहेन कोनो दिन नहि होइत छलैक जे हम राति में हुनका विषय में नहि सोचैत छलहुँ । हमर तs जेना नींद उरि गेल छल , राति या तs टक टकी लगा कs बितैत छल या नहि तs नोर बहा कs । दोसर तरफ़ मुँह कs हम भरि राति कानैत रहि जाइत छलहुँ। एक तs लल्लन जी बीमार छलाह दोसर हम एहि विषय में किनको सs नहि कहने रहियैन्ह आ नहि हम ओकर चर्च करैत छलहुँ खास कs बच्चा सब लग तs एकदम नहि । सब सs कष्टप्रद छलs जे हमरा दुनु गोटे के सबटा बुझल छल मुदा हम सब एक दुसरा संग सेहो कखनो एहि विषय पर गप्प नहीं करैत छलियैक । की गप्प करितियैक , कोना करितियैक मुदा एक दिन लल्लन जी केर मुँह सs निकलिए गेलैन्ह आ हमरा पुछि देलाह ।
हमरा ओहिना मोन अछि, हमर मंगल व्रत छल साँझ में खेलाक बाद हमर माथ घुमय छल हम बिछौना पर आबि कs परल रही लल्लन जी टीवी देखय छलाह किछुए समय बाद ओहो आबि कs हमरा बगल में परि रहलाह । इ देखि पता नहि हमर मोन आओर बेचैन भs गेल हम मुँह झाँपि कs दोसर दिस घुमि गेलहुँ । ओहि घर में मात्र हम दुनु गोटे छलहुँ । अचानक लल्लन जीक आवाज कान में आयल "किछु होइत अछि की , आकि फेर माथ घूमि रहल अछि" । हम किछु नहि बजलियैन्ह , हम ऐना परल छलहुँ जेना हम सुतल रहि , मुदा ओ तs हमर एक एक टा मोनक गप्प बुझैत छलाह तुरन्त कहलाह हम सब बुझैत छी अहाँक मोनक गप्प , मुदा हमरा बाद अहाँ की करब"? बस एतबहि बजलाह आ चुप भs गेलाह । इ सुनतहि हमर माथ जेना सुन्न भs गेल , हमरा किछु नहि फुरायल आ नहि किछु बाजि भेल मुदा हमर आँखि सs नोर ढब ढब खसय लागल आ ओ रुकय के नाम नहि लैत छल । ओहि राति हम पहिल बेर लल्लन जी के सोंझाँ में हुनका बीमार भेलाक बाद कानल छलहुँ आ भरि राति कानैत रहि गेलहुँ । लल्लन जी केर सेहो एतबा हिम्मत नहि छलैन्ह जे हमरा चुप्प करबितथि ।
2 comments:
- Sulabh Jaiswal "सुलभ" said...
-
अच्छा लगा आपके ब्लॉग पर आकर. पुराने कड़ियों को देखना पडेगा.
- सुलभ जायसवाल 'सतरंगी'
- November 14, 2009 at 11:23 AM
- Kusum Thakur said...
-
धन्यवाद !!!
- November 14, 2009 at 12:13 PM


text:
दड़िभंगा-नव दिल्ली : साहित्य अकादेमी द्वारा देल जायवला वार्षिक पुरस्कार 2014 साल लेल आशा मिश्रकें देल जयबाक घोषणा भेल अछि. आशाकें हुनक पोथी 'उचाट' लेल ई पुरस्कार देल जायत. उचाट मैथिली उपन्यास सहित आशा मिश्र सभसं पैघ विजय ओ थाहैत स्वप्न पोथी लिखने छथि. पुरस्कार हेतु मैथिली दिससं डॉ सुरेश्वर झा, डॉ देवकांत झा आ शैफालिका वर्मा आशा मिश्रक उचाट केर चयन केलनि.
हिनका मार्चमे पुरस्कार राशि ओ प्रशस्तिपत्र देल जायत. पुरस्कारक घोषणा दिल्लीमे भेल अकादेमी केर बैसकमे भेल. आशा मिश्र दड़िभंगामे रहैत छथि आ लेखन-पठन-पाठनमे रुचि छनि.
हिनका मार्चमे पुरस्कार राशि ओ प्रशस्तिपत्र देल जायत. पुरस्कारक घोषणा दिल्लीमे भेल अकादेमी केर बैसकमे भेल. आशा मिश्र दड़िभंगामे रहैत छथि आ लेखन-पठन-पाठनमे रुचि छनि.
एकर संगहि मैथिलीक युवा महिला साहित्यकार ओ जेआरएफ निक्की प्रियदर्शिनीकें हुनक निबंध पोथी देखल जा सकैछ लेल पहिल 'रित्विक सोनम साहित्य सम्मान' देबाक घोषणा भेल अछि. एकर निर्णायक मंडल मे रहथि - भीमनाथ झा, पंचानन मिश्र आ अशोक कुमार मेहता. ई जनतब रित्विक तृप्ति सोनम स्मृति संस्थानक अध्यक्ष राजनाथ मिश्र देलनि. ज्ञात हो जे निक्की केर एहि पुरस्कृत पोथीक आमुख भीमनाथ झा केर लिखल छनि. निर्णायक मंडलमे भीमनाथ झा केर रहबा प्रश्न उठाओल जा रहल अछि.
(रिपोर्ट : मिथिमीडिया ब्यूरो)


text:
पटना, मिथिला मिरर : बिहार मे चुनाव तारीख केँ ऐलानक बाद सँ राजनीतिक हलचल हरेक राजनीतिक दल मे बढ़ी गेल अछि। बिहारक दुनू प्रमुख गठबंधन मे सीट बँटवारा केँ ल’ माथापच्ची कएल जा रहल अछि। घटक दलक माँग पर प्रमुख दल मे सेहो राय विचार शुरू भ’ रहल अछि। दुनू गठबंधन मे बातचीतक दौर अंतिम चरण मे चलि रहल अछि। एक दिस जहाँ महागठबंधन मे सीट आ नेतृत्व केँ ल’ घटक दल नाराज चलि रहल अछि ओही बीच एकटा खबरि राजद केँ लेल राहत देलक अछि। खबरि अछि जे महागठबंधन मे शामिल वामदल तेजस्वीक नेतृत्व स्वीकार क’ लेलक अछि। सीपीएम, सीपीआई, सीपीआई एमएल तीनू हामी भरि देलक जे तेजस्वी यादव मुख्यमंत्री केँ चेहरा रहताह। चुनाव हुनके नेतृत्व मे लड़ल जायत। बतादी जे राबड़ी आवास पर वामदल संग बैसार भेल आ सीट बँटवारा तक तय भ’ गेल। हालाँकि कतेक सीट पर सहमति बनल एकर खुलासा अखन नहि कएल गेल अछि।
एहि पूरा मामला पर मीडिया सँ बात करैत राजदक प्रदेश अध्यक्ष जगदानंद सिंह कहलनि जे वाम दल तेजस्वीक नेतृत्व मे चुनाव लड़त। सीट हिस्सेदारी सेहो तय क’ देल गेल जाहि पर तीनू घटक दल सहमति देलनि अछि। कतेक सीट पर सहमति बनल एकर घोषणा उम्मीदवारक नामक संग एकेसंगे कएल जायत। जानकारी दैत सिंह कहलनि जे महागठबंधन सभ सीट पर घटक दलक उम्मीदवारक संग घोषणा करत। वीआईपी आ कुशवाहा पर पूछल गेल प्रश्नक कोनो जबाब नहि देलाह।


text:
नवका- पुरनका लेख सर्च करु...
मिथिलाक सांसद लेताह मैथिली मे शपथ (PHOTOS)
एहि बेरक लोकसभा चुनाव मे जीत क आएल मिथिलाक सांसद सभ लोकसभा आ मंत्री पदक शपथ मैथिली मे लेताह. एहन भरोस मिथिलाक सांसद सभ अखिल भारतीय मिथिला संघ के देलखिन्ह.
अखिल भारतीय मिथिला संघ के तरफ सं वृहस्पति दिन बिहार के सभ सांसद के अभिनंदन कएल गेल. दिल्ली के बिहार भवन मे सांसद सभ सं भेट करि हुनका सभ के
जीत के लेल बधाई देल गेल.
एहि अवसर पर मिथिला के सभ सांसद सं लोकसभा मे सांसदक आ मंत्री पदक शपथ मैथिली मे लेबय के आग्रह कएल गेल.
अखिल भारतीय मिथिला संघ के अध्यक्ष विजय चंद्र झा जीक नेतृत्व मे एकटा प्रतिनिधिमंडल मिथिलाक जेहि सांसद सभ सं मिललखिन्ह ओहि मे वीरेंद्र चौधरी, गिरिराज सिंह, जनार्दन सिंह सिग्रीवाल, तस्लीमुद्दीन, रामाकिशोर सिंह, नित्यानंद राय, हुकुमदेव नारायण यादव, पप्पू यादव, रंजीत रंजन, कीर्ति आजाद आओर अजय निषाद शामिल छथिन्ह.
अखिल भारतीय मिथिला संघ के प्रतिनिधि मंडल मे अनिल झा, के के झा, संजीव कुमार झा, घूरन झा, पवन सिंह यादव, परमेश्वर सिंह, जियाउर रहमान अशफाक आओर मिहिर कुमार झा शामिल छलखिन्ह.
अखिल भारतीय मिथिला संघ के तरफ सं वृहस्पति दिन बिहार के सभ सांसद के अभिनंदन कएल गेल. दिल्ली के बिहार भवन मे सांसद सभ सं भेट करि हुनका सभ के
जीत के लेल बधाई देल गेल.
एहि अवसर पर मिथिला के सभ सांसद सं लोकसभा मे सांसदक आ मंत्री पदक शपथ मैथिली मे लेबय के आग्रह कएल गेल.
अखिल भारतीय मिथिला संघ के अध्यक्ष विजय चंद्र झा जीक नेतृत्व मे एकटा प्रतिनिधिमंडल मिथिलाक जेहि सांसद सभ सं मिललखिन्ह ओहि मे वीरेंद्र चौधरी, गिरिराज सिंह, जनार्दन सिंह सिग्रीवाल, तस्लीमुद्दीन, रामाकिशोर सिंह, नित्यानंद राय, हुकुमदेव नारायण यादव, पप्पू यादव, रंजीत रंजन, कीर्ति आजाद आओर अजय निषाद शामिल छथिन्ह.
अखिल भारतीय मिथिला संघ के प्रतिनिधि मंडल मे अनिल झा, के के झा, संजीव कुमार झा, घूरन झा, पवन सिंह यादव, परमेश्वर सिंह, जियाउर रहमान अशफाक आओर मिहिर कुमार झा शामिल छलखिन्ह.
सदस्यता लें टिप्पणियाँ भेजें (Atom)


text:
केंद्रीय सरकार नें प्लास्टिक कचरा कें ल क नियम कड़ा केलकय .प्लास्टिक कैरी बैग कें न्यूनतम मोटाई 40 माइक्रॉन सं बढ़ा कं 50 माइक्रॉन करय दं गेल छै. सरकार नें पूर्ववर्ती प्लास्टिक कचरा (प्रबंधन एवं संचालन) नियम 2011 कें दरकिनार करय ओकर स्थान पर प्लास्टिक कचरा प्रबंधन नियम 2016
अधिसूचित कनय छै. पर्यावरण , वन आ जलवायु परिवर्तन राज्य मंत्री श्री प्रकाश जावेकड़ जे कहल किन्ह कि प्लास्टिक कैरी बैग कें न्यूनतम मोटाई 40 माइक्रॉन सं बढ़ा कं 50 माइक्रॉन कर देल गेल छै. हुनकर कहनाय छैन कि हर दिन 15000 टन प्लास्टिक कचरा सृजित होय छै. जइ मे सं 9000 टन कें एकत्र एवं प्रोसस केल जाय छै. मुदा 6000 यन प्लास्यिक कचरा कें एकत्र नहि केल जा रहल छै. श्री जावेकड़ सें हों कहल किन इ जे नियम पहिले नगर नियम कें क्षेत्रक तंक हीं स्वीकार्य छलय. ओकरा हरेक गांव मे बढा देल गेलय छै.नया प्लास्टिक कचरा प्रबंधन नियमक कें अधिसूचित करनाय समस्त कचरा प्रंबधन नियमक मे बदलाव कें एकटा हिस्सा छै.
मसौदा नियमक अर्थात प्लास्टिक कचरा प्रबंधन नियम 2015 कें भारत सरकार दूवारा भारत कें राजपत्र मे प्रकाशित केल गेल छलय . एकरा लेल जीएसआर 423 (ई) दिनांक 25 मई 2015 कें देखूं. प्लास्टिक कचरा प्रबंधन नियम ,2016 कें उद्देश्य इ अछि. :
- प्लास्टिक कैरी बैग कें न्यूनतम मोटाई कें 40 माइक्रोन सं बढ़ा क करय 50 माइक्रॉन करनाय.
- नियमक पर अमल कें दायरा कें नगरपालिका क्षेत्र सं बढ़ा कं ग्रामीण क्षेत्रक तइक करय देनाय,क्या किं प्लास्टिक ग्रामीण क्षेत्रक मे सें हों पहुंच गेल छै.
- प्लास्टिक कैरी बैग कें उत्पादक ,आयतक एवं एकरा बेचय वाला वेंडरक कें पूर्व पंजीकरण कें माध्यम सं प्लास्टिक कचरा प्रबंधन शाुल्क कें इकट्ठा कें शुरूआत करनाय.
सरकार नें प्लास्टिक कचरा कें ल क नियम कड़ा केलकय
केंद्र सरकार जे छै सें प्लास्टिक कचरा सं निपटय कें लेल पॉलीथीन कें थैलियक कें नतयूतम मोटाई 50 माइक्रोन निर्धारित करय देनय छै. अइ सं कम माइक्रोन थैलियक कें बिक्री आ इस्तेमाल कें प्रतिबंधित केल गेल छै. पहिले एकर सीमा 40 माइक्रोन राखल गेल छैलय . ना नियम कें लागू हुअ कें बाद पॉलीथीन कें थैलियक , कैरी बैग आदी कें दाम 20 प्रतिशत तयक बढ़तय.
नया नियम मे इ सें हो प्रावधान केल गेल छै कि प्लास्टिक थैलियक आ कैरी बैग कें निर्माण करय वाला कें जिम्मेदारी ओकर कचरा सें हों एकत्र करय कें होयत. अइ कें लेल सबटा उत्पादकक या विदेश सं ऐहन साम्रगी आयत करय वाला कें लेल कें राज्यक मे पंजीकरण करवाय कें होयत. ओकरा अपन कचरा प्रबंधन तंत्र खडा करय कें होयत. ओकरा अइ कें लेल शुल्क सें हों भरय कें होयत. मकसद स अइ कि इ थैलियक कें दाम बढय आ फूटकर विक्रेता सें हो उपभोक्ता कें इ थैलियां देवय कें समय शुल्क वसूलय ताकी लोग एकर इसतेमाल करनाय छाड़य देय.
नया नियमक मे प्लास्टिक थैलियक , कैरी बैग, आ पैकेंजिग सामग्री पर ओकर निर्माता कें नाम पता दर्ज करनाय अनिवार्य होयत. बिना नाम पता वाला प्लास्टिक थैलियक कें बिक्री गैरकानुनी होयत. अइ प्रकार दुकानक कें लेल सें हों प्रावधान केल गेल छै कि ओ ऐहन थैलियक कें इस्तेमाल सामान बेचय कें लेल नहि करय.
अइय नियमक मे जनता कें सें हों जवाबदेह बनावय कें कोशिश केल गेल छै . यदि कोनों समारोह कें आयोजन करय छै तं ओई दौरान उत्पन्न हुअ वाला प्लास्टिक कें संग्रह करय कें जिम्मेदारी ओकर हेतय. एहन नहि करय पर आयोजक कें खिलाफ पर्यावरण कानून कें तहत कार्यवाही केल जा सकय छै.
- रोजइना पैदा होय छै 15 हजार टन प्लास्टिक कचरा.
- नौ हजार टन एकत्र कैल जाय छै तथा ओकरा प्रोसेस कैल जाय छै.
- छह हजार यन बिखरल रहय छै.
बायोमेडिकल कचरा प्रबंधन नियम , 2016 कें मुख्य बात
- मानवीय एवं पशु कें शारीरिक अपशिष्ट , उपचार एवं अनुसंधान कें प्रक्रिया मे स्वास्थ्य देखभाल सुविधाक मे प्रयोग कैल जा रहल उपचार उपकरण जैना सुईया , सिरिंज आ अन्य सामग्रिक कें बायोमेडिकल कचरा कहल जाय छै.
- इ कचरा अस्पतालक, नर्सिग हेम, पैथोलॉजिकल प्रयोगशालक, ब्लड बैंक आदी मे डायग्नोसिस , उपचार या टीकाकरण कें दौरान पैदा होय छै.
- इ नया नियम कें उद्देश्य देश भरय कें 168869 स्वास्थ्य देखभाल सुविधाक (एचसीएफ) सं रोजइना पैदा हुअ वाला 484 टन बायोमेडिकल कचरा कें उचित प्रबंध करनाय छै.
- नियम कें दायरा कें बढैल गेलय हाउ आ अस मे टीकाकरण शिविरक, रक्तदान शिविरक,शल्य चिकित्सा शिविरक या अन्य स्वास्थ्य देखभाल गतिविधि कें सें हों शामिल कैल गेल छै.
- क्लोरीनयुक्त प्लास्टिक कि थैलियक, दस्ताना आ खून कें थैलियक कें दू साल कें भीतर चरणबद्ध तरीका सं हटा देल जैत.
- प्रयोगशाला कचराक ,सुक्ष्मजीवविज्ञानी कचराक खून कें नमूनाक आ खून कें थैलियक कें कीटाणुशोधन या ऑन साइट विसंक्रमण कें जरिये पहिले सं उपचार विश्व स्वास्थ्य संगठन (डब्लूएचओ) या राष्ट्रीय एडस नियंत्रण संगठन (एनएसीओ) दूवारा निर्धारित तरीका सं कैल जतय.
- जतेक स्वास्थ्य सेवा कर्मचारिक कें नियमित रूप सं प्रशिक्षण आ टीकाकरण देल जतय.
- बायोमेडिकल कचरा राखय लेल थैलियक या कंटेनरक कें नष्ट करय कें लेल बार कोड प्रणाली बनैल जतय.
- सेकेंडरी चैम्बर मे धारण समय कें लेल मानकक कें प्राप्त करय कें लेल मौजूद भट्टी आ दू वर्ष कें भीतर डायओक्सिन एवं फ्यूरन्स कें व्यवस्था.
- कचरा कें अलग करय कें प्रक्रिया मे सुधार करय कें लेल बायोमेडिकल कचरा कें एखन मौजूदा 10 श्रेणिक कें जगह चायटा श्रेणिक मे ही बांटल जैयत.
- प्राधिकरण कें सरल बनेवा कें प्रक्रिया कें तहत वाला अस्पतालक कें लेल ऑटोमेटिक ऑथराइजेशन कें अनुमति होयत. बिस्तर वाला स्वास्थ्य सेवा सुविधाक कें लेल प्राधिकरण कें वैधता सहमति आदेश कें वैधता कें समरूप कैल गेल छै.
- नया नियम मे भट्टियक कें लेल मानक आ सख्त कैल गेल छै ताकी पर्यावरण मे प्रदूषक कें उत्सर्जन कें कम कैल जा सकय.
- डाइ ऑक्सीन एवं फ्यूरन्स कें लेल उत्सर्जन सीमा निर्धारित कैल गेलय.
- राज्य सरकारक आम बायो-मेडिकल कचरा उपचार एवं निपटान सुविधा बनावय कें लेल जमीन मुहैया करेतय.
- अगर आम बायो-मेडिकल कचरा उपचार सुविधा पचहतर किलोमीटर कें दूरी पर उपलब्ध छै त कोनों ठेके दार ऑनसाइट ट्रीटमेंट या निपटान सुविधा नहि बनय तय.
- आम बायो-मेडिकल कचरा उपचार एवं निपटान सुविधा कें संचालक को एचसीफ सं समय पर बायो- मेडिकल कचरा उठेवाक सुनिश्चित करय कें होयत आ एचसीएफ कें प्रशिक्षण आयोजित कर मे सहयोग देवयक कें होयत.
इ नियम मार्च 2016 मे अधिसूचित अन्य कचरा प्रबंधन नियमक कें अतिरिक्त छै.
अन्य अधिसूचित नियम
अन्य अधिसूचित नियम अइ प्रकार छै :-
- प्लास्टिक कचरा प्रबंधन नियम 2016
- इ कचरा प्रबंधन नियम,2016
- कंस्ट्रक्शन एंड डेमोलिशन वेस्ट मैनेजमेंट रूल्स, 2016
स्नेत : पत्र सूचना कार्यालय


text:
दार्जिलिङ हिमालय रेलवे
दार्जिलिङ हिमालय रेलवे (अङ्ग्रेजी : Darjeeling Himalayan Railway) जेकरा टोय ट्रेन सेहो कहल जाएत अछि । ई भारतक पश्चिम बङ्गाल राज्यके न्यु जलपाइगुडी आ दर्जिलिङक बिचमे चलैवाला छोट लाइनक ट्रेन छी । एकर निर्माण सन् १८७९ सँ सन् १८८१ के बीच भेल छल आ रेल लाइन लगभग ७८ किलोमिटर (४८ माइल) लम्बा अछि । एकर अवनति सतह न्यु जलपाइगुडी १०० मिटर (३२८ फिट) सँ दार्जिलिङ २,२०० मिटर (७,२१८ फिट) धरि अछि । ई रेलवे लगायत निलगिरी हिमालय रेलवे आ कालका-शिमला रेलवे युनेस्कोक विश्व सम्पदा क्षेत्रमे सूचिकृत अछि ।
पूर्ण विवरण[सम्पादन करी]


text:
ⓘ झापा गाउँपालिका
झापा गाउँपालिका झापा जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद झापा जिलामे साविकक कुमरखोद, टाघनडुब्बा आ शरणामती गाउँ विकास समितिसभके मिलाए झापा गाउँपालिका बनाएल गेल अछि । झापा गाउँपालिकाक कूल क्षेत्रफल ९४.१२ वर्गकिलोमिटर रहल अछि । ई गाउँपालिका ७ वडामे विभाजन कएल गेल अछि । ई गाउँपालिकक कूल जनसङ्ख्या ३४,६०१ रहल अछि । ई गाउँपालिकाक सिमाना पूर्वमे भारत आ बाह्रदशी गाउँपालिका, पश्चिममे शिवसताक्षी नगरपालिका आ गौरीगञ्ज गाउँपालिका, उत्तरमे कन्काई नगरपालिका तथा दक्षिणमे भारत धरि फैलल अछि ।


text:
ग्रामी पुरस्कार
ग्रामी पुरस्कार या ग्रामीज अमेरिका स्थित नेसनल एकेडमी अफ रिकार्डिङ आर्ट्स एन्ड साइन्सेजद्वारा सङ्गीतक क्षेत्रमे विशेष उपलब्धिसभ हेतु प्रदान कएल जाएवला प्रतिष्ठित पुरस्कार छी । एकरा पहिने ग्रामाफोन पुरस्कारक नाम सँ जानल जाएत छल ।
फरवरी २००९ मे प्रसिद्ध तबला वादक जाकिर हुसैनकें ग्रामी अवार्ड सँ सम्मानित कएल गेल छल । हुनका ई पुरस्कार सर्वश्रेष्ठ समकालीन सङ्गीत एलबमक श्रेणीमे ग्लोबल ड्रमक लेल प्रदान कएल गेल छल ।[१][२]
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ "Hollywood Walk of Fame History", Los Angeles Times, अन्तिम पहुँच मई २१, २०११।
- ↑ "Hollywood Walk of Fame History", Hollywood Walk of Fame, अन्तिम पहुँच मई २१, २०११।


text:
योजना आयोग के उपाध्यक्ष मोंटेक सिंह अहलूवालिया के कहनाए छनि जे बिहार विशेष राज्यक दर्जा के मापदंड के पूरा नहि करैत अछि.
मोंटेक जीके साफ कहनाए छनि जे ओ एहि बात के जानए छथिन्ह जे बिहार के संग किछ परेशानी अछि...समस्या अछि. मुदा ओ एहन नहि
अछि जे विशेष राज्य के दर्जा देल जाए.
योजना आयोग के उपाध्यक्ष के कहनाए छनि जे बिहार के पिछड़ा क्षेत्र अनुदान कोष के तहत पैकेज देल जाएत.
बिहार के मुख्यमंत्री नीतीश कुमार केंद्र सरकार सं कई बेर विशेष राज्य के दर्जा के मांग करि चुकल छथिन्ह. एहि के लेल ओ पूरा राज्य के दौरा सेहो करि चुकल छथिन्ह.
नीतीश जीक कहनाय छनि जे बिहार के विकास के लिए विशेष राज्य के दर्जा मिलनाय एकदम जरूरी अछि. विशेष दर्जा मिललाह पर राज्य मे निवेश करय वाला के सेहो विशेष छूट मिलैत अछि जेहि सं ओ बेसि पाई लगाबैत छथिन्ह. उद्योगपति सभ के कर मे कई तरह के फायदा मिलैत अछि.
नीतीश जी हर संभव मंच पर विशेष दर्जा के मांग उठा चुकल छथिन्ह. मुदा केंद्र सरकार एहि पर ध्यान नहि द रहल अछि.
गुरुवार सं दिल्ली मे राष्ट्रीय विकास परिषद के बैसार होए वाला अछि. नीतीश जी कहने छथिन्ह जे ओ एहि बैसार मे प्रधानमंत्री के सामने एहि मुद्दा के उठौथिन्ह. मुदा बैसार सं पहिने मोंटेक सिंह के बयान सं साफ अछि जे केंद्र सरकार की चाहैत अछि.


text:
वसन्त पञ्चमी
वसन्त पञ्चमी हिन्दूसभक पर्व छी । ई दिन विद्याक देवी सरस्वतीक पूजा कएल जाइत अछि । ई पूजा पूर्वी भारत आ नेपालमे हर्ष उल्लासक साथ मनाएल जाइत अछि । ई दिन महिलासभ पियर वस्त्र धारण करैत अछि । ई पर्व वेदाङ्गज्योतिषकालमे वसन्त ऋतु मधु (आर्तव चैत्रमास) मासमे मनाएल जाइत छल । बादमे मात्र वार्हस्पत्यसंत्सरक निरयण माघ शुक्ल पञ्चमीमे मनवैलेल सुरु कएल गेल । जकरा एखनो वसन्त पञ्चमी कहल जाइत अछि ।
प्राचीन भारत आ नेपालमे पूरे सालके जे छ मौसमसभमे बाँटल जाइत छल ओहिमे वसन्त लोकसभक सभसँ मोन पोसन्द मौसम छल । जखन फूलसभ पर बहार आएल जाइत अछि, खेतमे सैरसो कऽ सोना चमके लगैत, जौ आ गहूँम कऽ बाली फले लगैत अछि , आमसभक गाछ पर मझर आवि जाइत आ हर दिशामे रङ्ग-बिरंगी पुतलीसभ मँडरावे लगैत अछि। वसन्त ऋतुक स्वागत करैक लेल माघ महिनाक पाँचम दिन एक बडका समारोह मनावल जाइत छल जाहीमे विष्णु आ कामदेवक पूजा होइत, इ वसन्त पञ्चमीक पावनि कहलावैत छल ।
व्युत्पत्ति[सम्पादन करी]
तिथि[सम्पादन करी]
धार्मिक पर्व[सम्पादन करी]
हिन्दु धर्म[सम्पादन करी]
कामदेव आ रति[सम्पादन करी]
वसन्त आ होली[सम्पादन करी]
देवी सरस्वती[सम्पादन करी]
सरस्वती पूजा[सम्पादन करी]
सरस्वती पूजा कऽ परम्परा[सम्पादन करी]
राष्ट्रीय महोत्सव[सम्पादन करी]
प्रवासी समारोह[सम्पादन करी]
भगवान शिव[सम्पादन करी]
भगवान विष्णु[सम्पादन करी]
सूर्य देव भगवान[सम्पादन करी]
सूफी वसन्त[सम्पादन करी]
सिख धर्म[सम्पादन करी]
मौसमी त्योहार[सम्पादन करी]
खेती[सम्पादन करी]
गुड्डीक वसन्त महोत्सव[सम्पादन करी]
सन्दर्भ सामग्रीसभ[सम्पादन करी]
- ↑ Office Holidays [१]
- ↑ "2017 Marathi Calendar Panchang", अन्तिम पहुँच ६ अक्टुबर २०१६।


text:
ⓘ सप्तकोशी गाउँपालिका
सप्तकोशी गाउँपालिका सप्तरी जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद सप्तरी जिलामे साविकक सप्तकोशी नगरपालिकाके मिलाए सप्तकोशी गाउँपालिका बनाएल गेल अछि । सप्तकोशी गाउँपालिकाक कूल क्षेत्रफल ६०.२५ वर्गकिलोमिटर रहल अछि । ई गाउँपालिका ११ वडामे विभाजन कएल गेल अछि । ई गाउँपालिकक कूल जनसङ्ख्या २१,१३१ रहल अछि । ई गाउँपालिकाक सिमाना पूर्वमे कोशी टप्पु वन्यजन्तु आरक्ष आ उदयपुर जिला, पश्चिममे उदयपुर जिला आ कञ्चनरुप नगरपालिका, उत्तरमे उदयपुर जिला तथा दक्षिणमे कञ्चनरुप नगरपालिका धरि फैलल अछि ।


text:
अलाबामा
अलबामा संयुक्त राज्य अमेरिकाके एक राज्य छी । ई संयुक्त राज्य अमेरिकाक दक्षिण क्षेत्रमे अवस्थित एक राज्य छी। ई राज्यक सीमा उत्तरमे टेनेसी, दक्षिण पूर्वमे फ्लोरिडा, दक्षिणमे मेक्सिकोक खाडी, पूर्वमे जर्जिया आ पश्चिममे मिसिसिपीसंंग जोडिएल अछि। अलबामा आकारक आधारमे संयुक्त राज्य अमेरिकाक ३०अम पैग तथा जनसंख्याक आधारमे २३ अम पैग(सन् २००६मे लगभग ४६ लाख जनसंख्या) राज्य छी।
अमेरिकी गृह युद्ध सँ दोसर विश्वयुद्ध धरि, अलबामा आरो दक्षिणी राज्यसभ सरह आर्थिक चुनौतिसभक सामना केलक। द्वितीय विश्व युद्ध पश्चात अलबामा राज्यक अर्थव्यवस्थामे महत्वपूर्ण सुधार भेल आ ई राज्य उत्पादन, खनिज निष्कर्षण, कृषि क्षेत्रमे बहुत फड्को मारल । शिक्षा आ प्रविधिक रूपमे , आ एकाधिक सैन्य प्रतिष्ठानक विस्तार, मुख्य रूपसँ अमेरिकी सेना आ अमेरिकी वायुसेनासँ ई प्रसिद्ध भेल । राज्य एयरोस्पेस, शिक्षा, स्वास्थ्य रेख देख निवेश केने अछि, आ बैंकिंग, आ विभिन्न ऑटोमोबाइल विनिर्माण, खनिज निष्कर्षण, इस्पात उत्पादन आ निर्माण सहित भारी उद्योगक कार्य होएत अछि।
अलबामाके "येल्लो हम्मर" राज्य कहै चिनैत अछि। जे राज्य चरक नाम सेहो छी। अलबामा देगचाक हार्ट'क रूपमे जानैत अछि। राज्य वृक्ष बडी पट्टी पाइन छी आ राज्य फूल कमीलया छी। अलबामाक राजधानी मोंटगोमरी छी, आ जनसंख्याक हिसाबसँ सबसँ पैग सहर बर्मिंघम छी। कुलभूमि क्षेत्रसँ सबसँ पैग सहर हुन्त्विल्ली छी। सबसँ पुरानो सहर मोबाइल छी ।